U Roy ( The Originator) | Kingstonhiria\nU Roy ( The Originator)\nThe Originator bezela ezagutua bada ere, U Roy ez zen lehengo DJa izan, ezta diska baten gainean abeztuz grabatzen hasi zen lehena, baina estilo honekin Jamaika osoa mugitu zuen lehena izan zen.\n1942. urtean Jones Townen jaioa, Ewart Beckford, bere ezizena, bere izena ondo ahozkatzen ez zekien familiako haur baten erruz datorkio.\nU Roy fama lortu arte denbora asko pasatu zen.\n1961. urtean Doctor Dickie’s Dymanite Sound systemean hasi zen, Sir Mike the Musical Thunderstorm eta Sir George the Atomic Sound Systemekin beranduago, eta\n1968.urtean Coxsone Doddek deitu zuen eta King Stittekin bigarren ahots bezela aritu zen, hau utzi eta Sir Georgekin itzuli zen arte. Denbora honetan zehar King Tubbyrekin ibili zen Duke Reiden estudioan diskak egiten. Mekanika bere musika experimentuen hasiera besterik ez zen izango, horren ondoren proto-dub diskak ateratzen hasi bait zen bere gustokoen DJentzako.\nOrdurako, U Roy DJ talenturik handienetarikoa da, Keith Hudson honetaz ohartuz bere estudiora eraman zuen eta “Dynamic fashion way” grabatu zuten. Bunny Leerekin “King of the road” atera zuen eta LLoyd Daleyrekin “scandal” eta “Sound of wise”. Oso entzunak izan ziren sound sistemetan baina ez ziren hortik atera.\n1970. urtean John Holtek hori aldatu zuen, sound system jai batetan entzun zuen DJ bezela, abezlaria harrituta gelditu zen bere “Wear you to the ball” kanta abeztu zuenean nola jendetza zoratzen zen. Hurrengo egunean Holt, Duke Reiden estudiora joan zen eta U Roy grabatu behar zuela esan zion, bi diska egin zituzten, biak ikaragarrizko arrakastarekin. Bata “Wake the town” izan zen, Alton Ellisen “Girl I’ve got a date” kantaren bersioa, bestea “Rule the Nation” Techniquesen “Love is not a Gamble” singleak sekulako arrakazta eman zion. Jarraian “Wear you to the ball” atera zuen eta beste biekin batera hiru singleak hilabete eta erdiz entzutetzuenen lehengo postuetan egon zen.\nTreasure Isle disketxeko beste klasikoekin eginiko 29 kantako albuma atera zuen.\nMomentu hartan, hiriko produktore guztiak DJak bilatzen ari ziren, beren katalogoetako disken gainean abeztu zezaten. Honela gazte gehiago sartu ziren, Dennis Alcapone, Big Youth beste askoren artean.\nU Royk ez zituen inoiz gehiago jarriko beste hiru single entzunenen artean ala ere zuzenean jotzen segitu zuen eta jarraitzaile askorekin.\n1975. urtean Bunny Leerekin elkartu zen berriro 9 kanta grabatzeko. Arreta internazionala piztu zuen Hall & Oates soul bikoteak bere “soldering” kanta grabatu zuenean, Ameriketan eta Erresuma Batuan ezagutu zuten. 1976an Britainiara joan zen bere lehengo aldiz.\n1978.urtean zuzeneko LP bat atera zuen, gero Jamaikara bueltatu eta “Rasta Ambassador” grabatu zuen Sly & Robbie banda bezela edukiz eta The Gladiatorsen koruekin.\nNola edo hala U Royk bazeukan bere agendan denborarik bere sound systema osatzeko eta Stur-Gav sortu zuen.\n1980. urtean Jamaikako hauteskundeetan jasan zen biolentzia boladaren ondorioz, Stur-Gav desegin zen. U Roy beste abezlari batzuekin aritu zen, Charlie Chaplin eta Josey Walesekin beste batzuen artean, denbora guztia sound systemean abezten ematen zuen eta denbora joan ahala estandarretatik hurrunduz zioala konturatu eta denboraldi batez, abezten uztea erabaki zuen.\n1982. urtean, Jamaikako Reggae Sunsplah jaialdian egon zen lehenengo aldiz, oso emanaldi ona eman zuen jaialdiko onena biltzen duen bideoan ikusi daitekeen bezela. 1985ean berriz gonbidatu zuten.\n1987. urtean Tappa Zukckiren estudioan “Line up and Come” albuma grabatu zuen, gero Prince Jazzborekin “Music addict”. Ahotza gehiegi lantzen ari zela eta beste isilune bat egin zuen, 1990. urteko Sunsplasherako ondo edukitzeko.\n1991. urtean Mad Professor izan zen estudioetara berriz erakarri zuena, hurrengo urteetan berarekin egin zituen grabaketa pilo bat.\n1993.urtean Yabby You, Aisha, Sandra Cross eta susan Cadogan bezelako beste abezlari batzuekin elkartuz ” Smile awhile” atera zuen.\n1996. urtean reggae klasikoez beteriko album bat grabatu zuen, oraingo honetan berarekin zituen abezten Dennis Brown, Gregory Isaacs eta Horace Andy.\nKategoria Sailkatugabeak, etiketak reggae, taldeak, 2005(e)ko ekainaren 10a egilea kingstonhiria.\n← U Roy irratitik King Tubby →


Nova Cançó - Wikipedia, entziklopedia askea.\nNova Cançó edo, zehatzago, Nova Cançó Catalana 1950eko hamarkadaren erdialdean sortutako katalanezko musika mugimendua izan zen, katalan hizkuntzaren erabilera normalizatuaren alde eta frankismoaren aurka egin zuena.\n1961ean Els Setze Jutges taldea sortu zuten Miquel Porter i Moix, Remei Margarit eta Josep Maria Espinàs musikariek, eta hurrengo urtean lehenengo diskoak hasi ziren argitaratzen. 1971n "Sis Hores de Cançó" izeneko jaialdia lehendabiziko aldiz antolatu zuten Canet de Mar udalerrian (Maresme, Bartzelona), urtez urte gero eta arrakastsuago izan zena.\nKatalan Herri guztietatik etorritako artistek parte hartu zuten, besteak beste Raimon ("Diguem no"), Maria del Mar Bonet ("Què volen aquesta gent?"), Lluís Llach ("L'estaca") , Joan Manuel Serrat, Joan Isaac ("A Margalida") eta Ovidi Montllor ("Homenatge a Teresa") abeslariek.\nEuskal Herrian oihartzun berezia eduki zuen mugimendu honek, eta Euskal Kantagintza Berria sortzeko erreferentzia izan zen.


Gipuzkoako zaharren egoitzetan aldi berean bi senitartekoren bisita egitea baimendu da - etakitto.eus\nGipuzkoako zaharren egoitzetan aldi berean bi senitartekoren bisita egitea baimendu da\nProtokolo berriak astean lau irteera eta bi bisita ezartzen ditu, eta egoerak hobera eginez gero, horiek egunerokoak izan daitezke. Protokolo hau apirilaren 5era arte egongo da indarrean.\nGipuzkoako egoitzek protokolo berria estreinatu dute astearte honetan, erabiltzaileek gutxienez lau irteera egin eta astean bi bisita jaso ahal izateko. Neurri hori Euskadiko Kobidaren Koordinazio Organoarekin adostu da, egiaztatu ondoren txertaketak pandemia horren intzidentzia geldiaraztea lortu duela egoitzetan bizi diren adinekoen artean, eta gaur egun ez dagoela kasu positiborik. Berrikuntza gisa, orain arte ez bezala, bi pertsona sar daitezke ahaide baten bisitan aldi berean, eta, gainera, pertsona horiek desberdinak izan daitezke bisita bakoitzean.\nMaite Peña Gizarte politiketako diputatuak gaur goizean azaldu duenez, neurri berri horien helburua “senideekin eta hurbilekoekin harremana indartzea da, eta hori hain da beharrezkoa”, gaur goizean bertan jakinarazi baitie egoitzetako arduradunei.\nAstean bi bisita eta lau irteera egiteko neurri berriak, gutxienez, “Gutxieneko kontaktutzat” hartzen dira, eta bisitak eta eguneko irteerak ere egin daitezke, “Egoerak ahalbidetzen badu”. Hala ere, irteeren kasuan, baliteke egoitza batzuek astearte honetatik bertatik aplikatzea.\n« Eibar eremu laranjan sartu da berriz Martxoko euskararen agenda argitaratu du Eibarren Akebai plataformak »


Bitxilorez (de margaritas) polito apainduta egozan zelaiak isera zuriz eztaldu yakuz; igeli-zugatzak (los frutales) margo pozgarrikaz darakusben (erakuzten eben) bizitza barria, baña il dira atzera; orlegi ederrez yantzi ziran solo ta solo-mugak (munak), eta illundu egin dira.\n2. 1940-1968 bizkaiera saiakera-artikuluak ker urkiola 0054\n3. 1940-1968 bizkaiera saiakera-artikuluak ker mazmar 0029\n4. 1940-1968 bizkaiera saiakera-artikuluak ker mazmar 0029\n2) Tolosa'koak: Lau zatikoa: 1 ta 4) orlegia: zidarrezko gaztelua; 2 ta 3) gorria; zidarrezko iru lertxun-orri islertzokoiz ipiñirik.\n5. 1940-1968 bizkaiera saiakera-artikuluak ker mazmar 0029\n3) Tolosa'ko ondorengo batzuek beste au erabilli ebela geroago, mazmarrolari batek diño: Urrezkoa; zugatz orlegia, ta otso baltza, ibilkoi, zubil-orpoan-zearretara ezarrita.\n6. 1940-1968 bizkaiera saiakera-artikuluak ker mazmar 0029\n7. 1940-1968 bizkaiera saiakera-artikuluak ker mazmar 0029\nZidarrezko egala zortzi sautor orlegiz.\n8. 1940-1968 bizkaiera saiakera-artikuluak ker mazmar 0075\nMAZMARROA,- Zatitua; 1.) Zidarrezkoa (zelaia), galdara baltz bataz, sugarren gaiñean burdiñazko kate batetik zintzilika; 2.) urrezkoa, koner-lits (banda) orlegiaz (goiko eskuma-aldetik beko eskerretara) otso baltz biren artean.\n9. 1940-1968 bizkaiera saiakera-artikuluak ker mazmar 0075\nMAZMARROA,- Urrezkoa (zelaia), menditxo orlegia ta bere oiñean zidarrezko iturria ura dariola.\n10. 1940-1968 bizkaiera saiakera-artikuluak ker mazmar 0075\nMenditxo gaiñean, erditik urtenez, okaran orlegia igali gorriz, eta bere zubillean (...).\n11. 1940-1968 bizkaiera saiakera-artikuluak ker mazmar 0082\nOrlegia; zidarrezko amabi makobil sautor-eraz ipiñita.\n12. 1940-1968 bizkaiera saiakera-artikuluak ker mazmar 0082\nUrrezkoa; zugatz orlegia ta iru otso baltz, ibilkoi, zubil-orpoan zearretara ezarrita; Liliori gorri bi buruz (b).\n13. 1940-1968 bizkaiera saiakera-artikuluak ker mazmar 0082\nJeronimo de Villa'k, ondorengo batentzat, beste au dakar: Urrezkoa; zugatz orlegia ta basurde baltz bi, ibilkoi, zubil-orpoan zearretara ezarrita.\n14. 1940-1968 bizkaiera saiakera-artikuluak ker mazmar 0082\nOkendo'ko (Araba) Bengoetxea'tar Pedro Luis'en ingizartegian mazmarro au agertzen da Zamudio'ko Abona abizenarentzat: Urrezkoa; zugatz orlegia ta iru otso baltz, ibilkoi, zubil-orpoan zearretara ezarrita; zugaitzaren buru-gaiñean, izar urdiña buruz [b].\n15. 1940-1968 gipuzkera poesia netx 0001\nGabaz mendiak oro beltz zeuden\naitzulo illun iduririk,\nsasi ta iturri Basajaun beltzak\nzeuzkan zearo arturik.\nOrain Euzkiak millaka margoz\nutzi ditu ederturik,\nbasarri txuriz, tellatu gorriz,\nzelai orlegiz jantzirik,\nEuskalerriko ikurrin argiz\n16. 1940-1968 gipuzkera literatur prosa ibiñ virgil 0144\n17. 1940-1968 gipuzkera literatur prosa jairaz joañixio 0142\nEta ala nola agertzen zan une artan Joañixio: mutil bikaña, sabel txikixeagoakin palankari izan leikiana, bere begi orlegikin, bizardun, bizarra kentzeko lan ori pampan lan txarra zalako, bizkar zabala, ankak pitiñenbat okertuk zaldigañean asko ibilita.\n18. 1940-1968 gipuzkera saiakera-artikuluak smitx estropak 0029\nBatzuek orlegia (Ondarrabi'tarrak), besteak zuria (Donosti'arrak), onuzkoak oria (Orio'tarrak), aruzkoak urdiña (Zarautz'tarrak); denak, Urgul aldera dijoaz estropa ongi ikusi dezaten tokitxo on bat arkitu naiean.\nLur guztia bizi berri batek artuta zoriona eskeintzen ari zaigu: zelaiak lorez beterik, zuaitzak osto orlegi-leunez jantzita kantari, eguzkia bera arpegi alaiagoz datorkigu bestetan ez bezelako errañuak dariozkala.\n20. 1940-1968 sailkatu gabeak hilabetekari, noizbehinkariak,..... azkatasuna 1946 00001\nGaur gure zelai ta baratzetan diran lora txuri, gorri orlegiak lez aberria jantzi ta bikaintzeko.\n21. 1969-1990 bizkaiera ikasliburuak marrazkioeo/1 0057\nErabilli itzazu margo auek: urdin illuna, marroia, morea ta orlegia illuna.\n22. 1969-1990 bizkaiera poesia j.a. goiria 0062\nIkusiko dot zelan baso ta zelai-muñoak\nagertzen diran apainki;\nzelan zugatzak apurka-apurka osto orlegiz\njantzi ein diran poliki.\n23. 1969-1990 bizkaiera poesia s. muniategi 0109\n24. 1969-1990 bizkaiera literatur prosa b. otazua 0076\n25. 1969-1990 euskara batua ikasliburuak l. oihartzabal 00021\n1. Izaki bizidunak orlegiz margotu eta bizigabeak gorriz.\n26. 1969-1990 euskara batua ikasliburuak mathast 0029\nF-6: Bi jantzi gorrien tartekoak orlegiz margotu eta bi jantzi urdinen tartekoa gorriz.\n27. 1969-1990 euskara batua ikasliburuak mathast 0034\nG-11: Tankera berdineko marrazkia egin bestaldean, bainan koloreak aldatuz:\n- Gorriak - orlegiz\n- Orlegiak - gorriz.\n28. 1969-1990 euskara batua ikasliburuak mathast 0034\nG-7: Egin bestaldean antzeko marrazkiak, aldaketa hauk eginaz:\n-Marroina - orlegi\n- Orlegia - urdin\n- Urdina - marroi.\n29. 1969-1990 euskara batua haur-/gazte-literatura a. lertxundi 0058\nElurra zuria da, belarra, berriz orlegia.\n30. 1969-1990 euskara batua literatur prosa p. aristi 0048\nBitortxo oso altua zen, begi orlegiak, guapoa.\n31. 1969-1990 euskara batua literatur prosa m.e. ituarte 0048\nHalako batean, Limpopo ibai handiaren ur gris, orlegi, koipetsu, eta paludismo zuhaitzez beteriko urbazterrean, enbor erori batez hartu zuen zerbaitekin egin zuen topo.\n32. 1969-1990 euskara batua literatur prosa m.e. ituarte 0058\nHain beltza dirudien hori, ur gris, orlegi eta koipetsuak dituen Limpopo ibaiaren urbazterrak dira, (Baina irudi hauei kolorekin jartzen ez diete uzten); eta boteila dirudien zuhaitz hau, sustraiak oso bihurriak dituena, eta zortzi osto soilik, han hazten ziren paludismoaren zuhaitzetariko bat da.\n33. 1969-1990 euskara batua literatur prosa p. aristi 0204\nKolore orlegia zeukan Rauza eta superfzie oro zuriz estalia ageri zen, pintaldi lodi eta ilun batean itoak bezala, eta ezta pankartek ere, amodio haren alturatik, ez zuten argiune berderik ikusten haran osoan.\n34. 1969-1990 euskara batua saiakera-liburuak j.m. apalategi 0057\nPurua ezpainetan, erari kaxa orlegi bat bizkarrean, gizonezko heldu heldu bat Olidenen sartu da.\n35. 1969-1990 euskara batua saiakera-liburuak j.m. apalategi 0057\n36. 1969-1990 euskara batua saiakera-liburuak legazpi 0054\n37. 1969-1990 euskara batua saiakera-liburuak pio baroja 0161\n38. 1969-1990 euskara batua saiakera-liburuak pio baroja 0161\nLehengo malkoen orlegia, ekaitz gogor baten euri-zapar bihurtzen da.\n39. 1969-1990 euskara batua saiakera-liburuak zer egin dezaket/1989 0065\n- Nazio zehatzetara: Bi aldetako akordio egokiak aurretik eginik zehazturiko baliodun gutunak, postordain bidalpenak, birak eta Express postak aduana zigorrik ez izateko, posta etxeetan eskura dezakezun eranskin orlegi bat erantsi behar diezu guztiei.\nZuhaitz eta loretegien orlegian eraiketa garrantzitsuak jasotzen dira abere artean.\n41. 1969-1990 gipuzkera bertsoak m.m. apalategi 0151\naren eder margoa.\n42. 1969-1990 gipuzkera ikasliburuak aita'ren etxera 0022\nOiek politak, baso, mendi orlegi eta zeru urdina...!.\n43. 1969-1990 gipuzkera haur-/gazte-literatura ikasteko 0058\nSemaforoak iru argi dituzte: gorria, oria eta orlegia.\n44. 1969-1990 gipuzkera haur-/gazte-literatura ikasteko 0060\nSemaforoko argi gorriarekin geldi egoten naiz, Semaforo orlegiarekin kalea igarotzen dut.\n45. 1969-1990 gipuzkera literatur prosa b. latiegi 0086\nEmen, erria, mendiaren malda orlegi polit batean dago.\n46. 1969-1990 gipuzkera literatur prosa m. iturbe 0024\nNekeak aaztutzeko ez da bide txarra diru orlegiaren dizdira begien aurrean jartzea!.\n47. 1969-1990 gipuzkera literatur prosa uxola 0012\nIgazitako negu luze artan eroritako euri ta edurrak, ba-zirudian garbitu zituztela mendi ta zelaietako orlegi mota guztiak, ederturik eta dizdirakorrago utziaz milla orlegi margozko zapiak etxekoandre maratzak oi duten antzo ta mendi gallurretatik zintzilikaturik utziaz, eguzki ta zeru printzaz josirik, legortu zitezen...\n48. 1969-1990 gipuzkera literatur prosa y. oñatibia 0295\nOstoak oraindik txiki, bañan sortu berriaren orlegi biziaz polit!.\n49. 1969-1990 gipuzkera saiakera-artikuluak a. arrinda 0004\nBeste orrenbeste gertatzen zitzaion izadia eta naturaren aurrean: goiko zeru urdiñak eta mendi orlegiak ikusi ondoren, barru-barruko eragiña izan oi zuan beti.\n50. 1969-1990 gipuzkera saiakera-liburuak latxaga 0012\nGoi-aldera, baso orlegiak eta errekak; erriaren inguruan lur gorriak eta piñudiak, baita makal edo txopo asko ere; Lizarra-ondoan gaudela dirudi.\n51. 1969-1990 gipuzkera saiakera-liburuak latxaga 0031\n52. 1969-1990 gipuzkera saiakera-liburuak b. latiegi 0274\n53. 1969-1990 sailkatu gabeak egunkariak j. zarautz 0001\nEgoera latz onetan, euskaldunok dugu suerterik onena, gure iparraldeko itxas-ertz orlegi, berde onetan, luzaro urik gabe egoten ez geralako.\n54. 1991> euskara batua haur-/gazte-literatura l. aranbarri 00041\nUrdina bakarrik ez dela, ez; orlegia ere izan daitekeela, edo urdin argia, iluna, beltza...\n55. 1991> euskara batua haur-/gazte-literatura j. gomez 00136\nHirurogeiko hamarkadako sofa orlegi deigarritik Da Vinci-ren Giocondaren kopia merke batera, tankera pertsiarreko imitaziozko tapiz batetik igaroz, dena aurkitu daiteke bertan, berrogei metro karratuko espazio eskasean bildurik.\n56. 1991> euskara batua haur-/gazte-literatura u. lopez 00071\n57. 1991> euskara batua haur-/gazte-literatura u. lopez 00074\n- Tira, tira!! Utz diezaiogun hitz egiteari eta joan gaitezen ihintzak gozotutako belar orlegia jatera, sabelak eztanda egin arteraino... -Estefanik agintari bezala.\n58. 1991> euskara batua haur-/gazte-literatura n. etxeberria 0096\nGizonak botoi gorri bat sakatu du eta ate orlegi malapartatu hura, berekasa hasi da irekitzen.\n59. 1991> euskara batua saiakera-artikuluak j.r. eskibel 0290\nMendiz inguraturiko zure lautada orlegi horretaz; zein zuhaitzez mugaturiko laku biluzi bat dirudien.


OpenID: azkenik, online pasaportea? | Consumer\nOpenID: azkenik, online pasaportea?\nIdentifikazio-sistema honekin nahikoa da behin bakarrik erregistratzea orri askotan alta emateko\nSistema batek OpenID azken bi hilabeteetan internautak zenbat orrialdetan erregistratu behar izan duen berrikustea da onena. On line zerbitzuen ohiko erabiltzailea bazara, seguru asko kopurua handia izango da. Erregistro bakoitzak erabiltzaile-izen eta pasahitz berri bat asmatzea ez ezik, hainbat terminaletatik orrian sartzeko asmoa izanez gero horiek gogoratzea ere badakar.\nZenbat eta gako gehiago erabili, orduan eta gehiago gogoratu beharko du, eta zailagoa izango da oroimen miresgarria ez badu. Gainera, erregistroek askotan datu pertsonal batzuk uztea eskatzen dute, hala nola urtebetetze-eguna edo helbide elektroniko bat, gutxienez. Irtenbide bat gako berberak erabiltzea da beti, eta horrek segurtasuna gutxitzea dakar, baina orri askotan beste internauta bat aurreratu egingo da eta erabiltzaile-izena erregistratuta egongo da. Hori dela eta, estrategia aldatu eta beste gako batzuk gehitu beharko dira.\nBeraz, nork ez luke esango orrialde gehienetan erabiltzaile-izena eta pasahitza unibertsalak dituen sistemarik? Hain zuzen, OpenID diseinatu dute horretarako. Nahikoa da zerbitzariak OpenID zerbitzua ezarrita duen orri batean behin erregistratzea, erabiltzaileak gogokoen barran gorde dezakeen identifikazio-url bat sortzeko edo dokumenturen batean apuntatzeko.\nSartzen bada, adibidez: MyOpenID eta “perez” erabiltzaile-izen gisa idazten da, pasahitza edozein dela ere, URL hau sortuko da: http://perez.myopenid.com/ . Identifikazioaren URLa sortu ondoren, nahikoa da eskura izatea Openidrekin erregistro bat onartzen duten beste orri batzuetan sartzeko. Horiek “kontsumitzaile” gisa ezagutzen dira prozesuaren terminologian, eta eremu jakin batean URLa sartzeko aukera ematen dute. Ondoren, “zerbitzari” orrira (identifikazioko URLa sortu duena) jotzen dute, “azken erabiltzailearen” identitatea baieztatzeko.\nOrduan, zerbitzariak internautari jakinaraziko dio orri jakin bat bere identifikazio-url-ra sartzen saiatzen ari dela, eta onartzeko eskatuko du. Erabiltzaileak baiezkoa erantzunez gero, automatikoki alta emango zaio orri berrian. Hala, OpenID metodoaren bidezko identifikazioa onartzen duten orrialde guztietan jardun ahal izango duzu.\nOhikoa ez den terminal batetik Sarera sartuz gero, erabiltzailea ezin izango da zuzenean sartu bere identifikazio-URLan; hala ere, nahikoa izango da Openidren zerbitzariaren orrian erabiltzaile-izena eta pasahitza idaztea, bertara sartzeko eta nahi adina orritan alta emateko erabiltzeko, betiere sistema onartzen badute.\nMicrosoft-en ‘Passport’-aren aurkakoa\nOpenID da autentifikazio deszentralizatuko aplikazio bat. Bestela esanda, erabiltzaileari aukera ematen dio bere identifikazio-url-ari alta eman nahi dion lekua aukeratzeko, dela MyOpenID bezalako orrialde bat, Live Journal.com zerbitzari gisa jarduten duten beste batzuk; beraz, ez dago gakoak gordetzen dituen zerbitzari zentralik. Sistema hori Microsoft Passporten aurkakoa da. Microsoft Passport-ek merkaturatu zuen, kontu bakarra erabiliz hainbat web orritara sartzeko aukera ematen duen aplikazio gisa.\nPassport sistemaren arabera, Microsoft-ek berarekin identifikatzen diren erabiltzaileen datu guztiak metatu eta kudeatzen ditu, hau da, informazioa enpresa bakar batean zentralizatzen da. Hori askotan kritikatu izan da eta datuak babesten espezializatutako abokatu-bulego batek (EFF) ere eskatu du, Microsoft-ek bere onurarako bere erabiltzaileen informazioa erabiltzeko kontratu-eskubidea baitu.\nBerriki, Microsoft-ek iragarri du garapena geldiarazten ari dela “teknologia-desfaseagatik”. Hala balitz, enpresak baztertu egingo luke bere babespean pasaportea sortzeko hasierako ideia. Orduan, OpenID izango litzateke autentifikazio unibertsalaren aukera nagusia. Sarean zabaltzeko korporazio handi baten laguntza aurkitu zain, oraindik oso orrialde gutxik dute ezarrita sistema, nahiz eta Google interesa izan du garapenagatik. Eragiketa arrakastaz ixten bada, on line pasaportea egia izan liteke.\nAplikazioak eta eragozpenak\nOpenID interesgarria izan daiteke sartzeko erregistroa eskatzen duten orri askotara sartu behar denean. On line zerbitzu asko erabiltzen dituzten erabiltzaileei mesede handia egingo lieke sistema horrek, denbora asko aurrezten baitu eta inprimakiak betetzeko ahalegina egiten baitu. Internautak informazio pertsonal gehiegi eman nahi ez badu eta informazio hori erabiltzeko beldur bada ere, OpenID sistema segurua da, baldintza bakarra URLa erakustea baita. Sarri eta berehala erabiltzen diren blogetan, foroetan eta beste leku batzuetan iritziak uzteko, sistema oso erosoa da.\nBaina OpenID eta antzeko beste sistema batzuk erabiltzeko erraztasuna da, hain zuzen ere, eragiketa jakin batzuetan segurtasuna emateko etsairik handiena. Gaur egun indarrean dauden autentifikazio-sistemak SSO protokolo batean (single sign-on) oinarritzen dira. Protokolo horrek erabiltzaile-izena eta pasahitza eskatzen ditu sartu nahi den web gune bakoitzerako. Sistemari dagozkion deserosotasunez gain, SSO protokoloak Openidek ziurtatu ezin duen segurtasun-maila eta pasahitzen pribatutasuna bermatzen ditu: ondo hornitutako makina batek erraz sor lezake, karaktereen ausazko konbinazioen bidez, identifikazio-url zuzen bat, eta, hala, hainbat orritara sar daiteke.\nOpenID sustatzen den orrietan bertan ikusten da sistema ez dagoela pentsatuta finantza- eta merkataritza-eragiketak egiten diren webguneetarako. Spamaren aurkako babesik ere ez da bermatzen. Are gehiago, onartzen da asmo txarreko edozein gogamenak OpenID inplementatu dezakeela bere zerbitzarian, eta identifikaziorako URL ugari sor ditzakeela blogetan eta foroetan sartzeko, zabor-publizitatez betetzeko.\npasahitz Passport-eu usario


Hiru esku-hartze burutuko dituzte Etxebarrin, matxura baten aurrean ur-hornidura ziurtatzeko | Geuria\nLan-plan bat adostu dute: Santa Marina kaleko biltegia handitzea, San Antonioko osasun-zentroaren atzealdeko mendi-mazela egonkortzea, eta N-634 errepidetik ponpaketa-gelara bitarteko hodia berriro ere jartzea.\nSanta Marinako ur-biltegia // Geuria\nKukullaga eta San Antonio zonaldeetan eragina izan duten ur-hornidurako sarearen azken bi matxuren aurrean irtenbideak bilatzeko eta baloratzeko bilera izan dute Etxebarriko udal ordezkariek (Loren Oliva alkatea eta Miguel Angel Herrero alkateordea) eta Bilbao-Bizkaia Ur Partzuergoko ordezkariek. Bileran bi erakundeek lan-plan egitea adostu dute, beste matxuraren bat gertatzekotan, ur-horniduraren sarearen funtzionamendua ziurtatzeko.\nLan-planak hiru esku-hartze aurreikusten ditu: Santa Marina kaleko biltegia handitzea, San Antonioko osasun-zentroaren atzealdeko mendi-mazela egonkortzea, eta N-634 errepidetik ponpaketa-gelara bitarteko hodia berriro ere jartzea. Santa Marinako ur-biltegiari dagokionez, urtea amaitu baino lehen obrak kontratatzeko prozesua hasiko dute: “Ur-biltegia handituta, matxura gertatuz gero, autonomia 12 ordutik 24 ordura igaroko da. Honen arabera, gorabehera gehienak konpontzeak ez dio hornidurari eragingo, eta kontsumorako uraren hornidura ziurtatuta geratuko da”, diote udal ordezkariek. Gainontzeko bi esku-hartzeak aztertzen ari dira: “Ur Partzuergoa mendi-mazelaren azterketa geoteknikoa egiten ari da, haren egoera zein den jakiteko eta hodien funtzionamendu egokia bermatzeko egonkortze-lanei ekin aurretik. Orain ahula eta ezegonkorra da”, diote udal arduradunek: “Hirugarren jarduketari dagokionez, ponpaketa-gela urez hornitzeko plan alternatibo gisa, N-634 errepidetik ponpaketa-gelara bitarteko hodia jarriko dugu. Zentzu horretan, ura iritsiko litzateke ponpaketa-gelara, bi bidetatik: Santa Marinako ur-biltegitik eta N-634 errepidearen beste aldetik; beraz, ‘B Plana’ egongo litzateke, horietako bat matxuratuz gero hornidura bermatzeko”.\nAurreikusita dauden esku hartzeak // Etxebarriko Udala\nAzken asteetan ur-horniduran eragina izan duten bi matxura jazo dira San Antonioko osasun-zentroaren atzealdean (urtarrilaren 28an eta otsailaren 12an). Lur-jausiak izan dira mendi-mazelean eta horrek hornidura-sarean eragina izan du: “Matxura horiek lurraren ezegonkortasunak eta lur-jausi batzuek eragin dituzte, eta zuzenean eragin diete tarte horretan ia paraleloan doazen hodiei”, diote udal ordezkariek. Gaur egun ponpaketa-gela hornitzeko bide nagusia eta bakarra dago, eta, aldi berean, Santa Marina kalearen amaieran dagoen ur-biltegia husten du. Hortik hornitzen da edateko ura udalerriaren goiko eta erdiko eremura. Asmoa da iragarritako hiru jarduketekin ur-horniduraren sarearen funtzionamendua ziurtatzea.


Irekia Eusko Jaurlaritza - Gobierno Vasco :: Ohiko osoko bilkura (2017/12/21)\n\nOhiko osoko bilkura (2017/12/21) Iturria: Irekia\n\n- 1. Mozioa, Iker Casanova Alonso EH Bildu taldeko legebiltzarkideak aurkeztua, azken urteetan pairatutako soldaten jaitsieraren aurrean EAEko soldaten igoera orokorrari ekin beharrari buruz. Eztabaida eta behin betiko ebazpena. (11\_11\_03\_00\_0050)\n- 2. Euskal Talde Parlamentario Popularrak egindako legez besteko proposamena, autonomoen kolektiboak DBE jasotzeari buruz. Eztabaida eta behin betiko ebazpena. (11\_11\_02\_01\_0279)\n- 3. Mozioa, José Ramón Becerra Carollo Elkarrekin Podemos taldeko legebiltzarkideak aurkeztua, SOS Deiak-112 larrialdi-deien arretarako zerbitzuaren esleipenari buruz. Eztabaida eta behin betiko ebazpena. (11\_11\_03\_00\_0049)\n- 4. EH Bildu talde parlamentarioak egindako legez besteko proposamena, eskola-kirola hezkuntzaren baitan garai berrietara egokitzeari buruz. Eztabaida eta behin betiko ebazpena. (11\_11\_02\_01\_0216)\n- 5. Elkarrekin Podemos talde parlamentarioak egindako legez besteko proposamena, indarkeria matxistei eta Segurtasun Sailari buruz. Eztabaida eta behin betiko ebazpena. (11\_11\_02\_01\_0211)


Espero baino boto gutxiago atez atekoaren aurkako galdeketetan - GARA\n«Espero genuena baina parte hartze txikiagoa izan da». Hala mintzatu zen Tolosaldea Txukun plataformako eledun Patxi Amantegi, hautestontziak itxi eta zenbaketa egin ostean Villabonan egin zuen agerraldian. Eskaini zituen datuen arabera, Iruran 464 pertsona joan ziren bozkatzera; Anoetan, 498; eta, Villabonan, 1.625. Hiru kasuetan, ia boto gehienak -493 Anoetan, 457 Iruran eta 1.613 Villabonan- bosgarren edukiontziaren aldekoak izan ziren, atez atekoaren aldeko eragile eta herritarrek galdeketan ez parte hartzeko deia egina zuten eta.\nAmantegik azken astean udaletatik egin den presioari egotzi zion parte hartze baxua, bai eta atez atekoa jada martxan egonda edota jartze bidean izanik, jendeak galdeketara bertaratzeak ez zuela «ezertarako balioko» pentsatzeari ere. Gogoratu behar da, izan ere, Anoetan eta Iruran pasa den ekainaren 17an jarri zela abian atez atezko bilketa sistema, eta, Villabonan, berriz, edukiontziak banatu dituztela jada eta datorren astean jarriko dutela martxan.\nAmantegik aurreratu zuenez, galdeketetan izandako emaitzak notarioarengana eramango dituzte orain. Ostean, herriotako alkateei helaraziko dizkiete. «Uste dugu emaitzok badirela hau guztia atzera botatzeko adinakoak», iritzi zion, nahiz eta onartu aurretik jasotako sinadura kopuruaren azpitik geratu direla.\nBoto delegatua emateko aukera izan da asteburu honetan ere, nahiz eta pasa den astean irregulartasunak izan ziren Zizurkilen Tolosaldea Txukun plataformak bultzatutako galdeketan. Amantegik adierazi zuen pasa den astean baino «zuhurragoak» izan direla, baina orduan izandako «gabezia tekniko berak» izan dituztela berriz ere.\nHala eta guztiz ere, galdeketa modu zuzenean gauzatzen ote zen aztertzeko ikuskari lana egin nahi izan duten herritarrei ez diete asteburu honetan ere horretarako baimenik eman. Plataformatik jasotako ezezkoaren aurrean, hain zuzen ere, Anoeta, Irura eta Amasa-Villabonako atez atekoaren aldeko herritar taldeek hauteslekuetako atarietan jartzeko erabakia hartu zuten larunbat goizean. Euren helburua, botoa ematera gerturatutako pertsona kopura zenbatzea.\nHauteslekuak itxi ostean, zenbakiak eman zituzten atez atekoaren aldekoek ere: Anoetan 445 pertsona zenbatu zituzten; Iruran, 441; eta, Villabonan, 1.533. Hiru herrietan, ordea, nabarmendu nahi izan zuten kopuru horien baitan badirela behin baino gehiagotan bozka-lekura sartu direnak edota herritarrak ez direnak. Halaber, botoen zenbaketetan ez dietela egoten utzi salatu zuten, Iruran zehazki, besterik gabe, «bozketako emaitzak onartu» behar zituztela argudiatuta.\nAnoetan herri ikuskaritza egin nahi izan duten herritarrak gustura agertu ziren euren zifrekin eta «herritarren gehiengoa atez atekoarekin jarraitzeko prest eta gogotsu» dagoela adierazten dutela ohartarazi zuten.\nArratsaldeko seietan itxi zituzten Ordiziako Herri Ekimenak antolatuta egin den galdeketako hauteslekuak ere. Goierriko herri honetan utzi diete Bilduko kideei ikuskaritza lanak egiten, baina, hala eta guztiz ere, batzuek eta besteek emandako ehuneko eta zenbakien artean aldeak daude, besteak beste, kontuan hartu duten errolda desberdina delako.\nZenbaki dantza, Ordizian\nAntolatzaileek 7.008 boto-emaile jasotzen dituen errolda hartu dute oinarrian, eta 2.838 pertsona joan direla asteburuan boza ematera azaldu dute; horietatik 2.765 bosgarren edukiontziaren alde agertu dira, eta, 40, atez atekoaren alde. 30 nulu ere izan dira.\nIkuskari lanak egin dituen Ordiziako Bilduk emandako datuak 18 urte baino gehiago herritarrek osatutako errolda hartu du aintzat, antolatzaileek bozkatzeko eskubidea horiei guztiei aitortu diete-eta. Halaber, boto delegatua ez dute euren zenbaketetan jaso, «kontsulta antolatu den moduan, boto delegatuak ez duelako bermerik» Bilduko kideen ustez. Hala, zuzenean emandako botoen kopurua 2.488koa izan dela jakinarazi zuten, erroldaren %31 hain zuzen ere.\nHerri Ekimeneko ordezkari Jokin Iturriozek, hausnarketa sakonago baten premia dagoela aitortu arren, positibotzat jo zuen galdeketaren joana eta datozen egunetan emaitzak Ordiziako Udalera eramango dituztela aurreratu zuen.\nOrdiziako Bilduk ez zuen sartu nahi izan prozeduraren balorazioan, ezta «zein mailataraino izan den zorrotza edota garbia» balioztatzen ere. Halaber, gogora ekarri zuen berriz ere mahaietan egon behar izan dutela ezinbestean, antolatu duten herri galdeketak ez dituelako, beren ustetan, beharrezko berme demokratikoak betetzen eta «emaitzen balorazioa egiteko datu zuzen eta garbiak eduki» behar dituztelako.\nSistemarik eraginkorrena dela sinetsita, Irurako atez atekoaren aldeko herritar taldeak, galdeketak eta aurreiritziak albo batera utzi eta sistemari aukera bat emateko deia egin du.\nJaietan sortzen den zaborra murrizteko ekimena Donostian\nDonostiako Zero Zabor taldeak eta auzoetako jai batzordeek elkarlanean lan egiteko asmoa erakutsi dute jaietan ere zero zabor filosofia sustatzeko. Jaietan «zabor kopuru izugarriak» sortzen direla nabarmena dela azaldu dute, eta, hala, hori eragozteko konpromisoak hartu nahi dituztela jakinarazi dute.\nHoriek horrela, jaietan sustatuko dituzten neurrien artean hondakinen murrizketa eta birziklatzea izango direla ohartarazi dute, baita berrerabilpena ere. Gogora ekarri dutenez, hainbat jai batzordek hartu dituzte jada neurriak alor honetan eta horiek orokortu eta zabaltzea da euren asmoa, «bidea luzea izango dela jakinda».\nJai eremuaren garrantzia ezagututa ere, dituzten asmoak festetatik harago doazela aurreratu dute: «Jaietan parte hartzen dugunon artean ohitura hauek gutxika sustatuz, herritarrengan eragitea eta konpromiso hauek jaietatik egunerokotasunera hedatzea da helburua». Bide horretan, Donostiako Udalarekin elkarlanean aritzeko asmoa ere erakutsi dute.\nAzkenik, herritarrei deia luzatu nahi izan diete Donostiako jaietan parte har dezaten eskatzeko, eta, halaber, zero zabor filosofiarekin bat egiteko. GARA


2019-12-06 - Urola Kostako Hitza : Urola Kostako Hitza\nEspainiako Konstituzioaren Egunari planto egin diote Azpeitian eta Zarautzen\nEuskal Herriko Harri Handien Txapelketa jokatuko dute bihar Azpeitiko Izarraitz pilotalekuan, eta iazko edizioan parte hartu ez bazuen ere, biharkoan lehiatuko da Aimar Irigoien errezildarra. Onena ematen saiatuko da.\n'Christmas party' ekitaldia antolatu du Kids&Us-ek Azkoitian hilaren 15erako\nGabonetako ekitaldia antolatu du Kids&Us-ek abenduaren 15erako, Azkoitian. Elkargunean egingo dute festa 18:00etan hasita, eta sarrera doakoa izango da herritar guztientzako.\nIgandera arte, dantzarien konpainian bisitatu ahalko da Balentziaga Museoa\nDantzaz Konpainiako dantzariek koreografiak sortu dituzte museoko bildumetan oinarrituta, eta horiek interpretatuko dituzte ostiral, larunbat eta igande honetan, 11:00etan.


Udalaren txokoa 2011\nAlkizako udal talde berria. (X. Artola)\nAtal honetan azaltzen diren aurrekontuei buruz ohar bat.\n2009ko urte bukaeran, urte osoan zehar pilatzen joan zen egoera ekonomiko kaxkarra kontuan izanik, hainbat erabaki hartu behar izan genuen, udalaren egoera ekonomikoa saneatua mantentze aldera eta, era berean, herritarren egoera ez gehiago kaltetzeko.\nErabaki garrantzitsuenak, alde batetik, gastuak ahal zen neurrian murriztea eta 2010 urterako aurrekontua guztiz zuhurra egitea izan ziren. Hortarako, adibididez, argindarraren eta telefonoaren gastuak murrizteko neurriak hartu ziren (instalazioa egokitu, ordutegiak berrikusi, kontratuak bernegoziatu, ...) edo gabonetako saskiak adinera (65 gaindituta) eta jubilaziora, bietara, zorrotz baldintzatuta banatzea erabaki zen, udal ordezkari eta langileak zerrendatik kanpo utziz.\nBestaldetik, era berean, zalantza asko bagenituen ere, zergak zeuden bezala uztea erabaki genuen. Horrela 2010ko zergak aurreko urtekoak, 2009koak, berberak izan ziren. Herritarrei presioa ez areagotzeko, eta egoera onera egiten hasiko zen itxaropenarekin hartutako erabakia izan zen.\nHorrela, 2010 urte bukaerara iritsi ginen eta, zoritxarrez, egoera ekonomiko orokorra ez zen hobetu, baizik eta, izatekotan, alderantzizkoa ere gertatu zen, okerrera egiten jarraitu zuela.\nEgoera horretan, azken finean krisiaren arrazoi berberagatik, udalean ezin izan genion mantendu beste urtebetez zergak ez eguneratzeari. Gipuzkoako Foru Aldunditik jasotzen den ekarpena (aurrekontuetako nagusia: sarrera arrunten 3 laurdenak, beste laurdena zergak eta tasak osatzen dutelarik) eta beste sarrera guztiak ere murriztuko zirela aurreikusten baikenuen.\nBeraz, 2011rako zerga gehienetan KPI(IPC)-ren arabera igo behar izan genituen kopuruak (gutxi gorabehera % 2.5). Salbuespen bat egin genuen ordea: zaborraren tasa, igoera haundiago bat izan zuena ondoren azaltzen den arrazoiagatik.\nZerbitzu hau da, aldearekin, defizit haundiena duena aspalditik:\n2010ko aurrekontuetako datuak: kostoa 24.893,04, sarrerak: 14.904 (2011ko aurekontuetako datuak: kostoa 25.300, sarrerak: 18.500).\nHorregatik, hasiak ginen lehendik ere planteatzen kosto errealetik hurbilago jarriko zuen hainbat urteetako igoera berezien plan bat (5-7 urteetan berdintzera ailegatzeko). 2010ean hastekoak ginen baina, lehen aipatu dugun erabakia zela eta, beste guztiekin batera zerga hau ere bere horretan uztea erabaki genuen (bereizketa hori zegoeneko egiten hasi ala ez dezente eztabaidatu ondoren).\nDatu hauekin, agian, konparatu ahal izango dituzue joan zen urteko eta aurtengo aurrekontuak, eta baita hobeto ulertu ere dagoeneko ordaintzen hasiko zineten 2011ko hainbat zerga eta tasa.\nEz genuke azalpen hau bukatu nahi ñabardura bat erantsi gabe. Jakitun gara hainbat arloetan erakunde publikoen ardura, Udalarena barne, beharrezkoak diren gastu sozialen defizitari aurre egitea dela, eta horretan saiatzen gara ahal dugun neurrian behintzat. Baina, horretaz konbentzituta gauden bezala, iruditzen zaigu era berean, zaborrarena ez dela horietako bat izan behar.\nEztabaida luze eta sakon baterako beta eman dezaken gaia, dena dela.\nDon Juanena zentro soziala finanziatzeko mailegu operazioa.\n2010 aurrekontu horietan baita mailegu moduko bat kontuan hartu behar izan genuen ere, Don Juanena etxean abiatzeko ziren berritze lanetarako Udalak jarri behar zuen ekarpenari aurre egiteko (90.000 € ). Urte hasieran aurreikusi eta Kutxarekin negoziatu genuen, baina indarrean 2010ko udan jarri zen. Azkenean, kreditu erabilgarritasun modalitatea aukeratu genuen, ez mailegu arrunta, eta urte beterako adostu genuen beste urte batez berritzeko aukerarekin.\nAltxortegiko kreditu honek esan nahi du baimendutako kopuru osotik (90.000 €) erabiltzen den diruagatik bakarrik ordaintzen direla interesak (% 3 inguru) gehi kopuru txiki bat (% 0,15) erabiltzen ez den kopurua eskuragarri izateagatik. Horrela, hasieran udalaren ekarpena egiteko dena erabili zen bezala, geroztik erdia baino gutxiago eta tarte luzean ezer ez dugu erabili (erabilitakoa itzultzen joan baikara), interesak gutxiago ordaintzeko. Dena dela, badaezpada ere, operazioa irekita mantendu zen urte beteko epe osoa bukatu arte eta, ziur aski, hau irakurtzen duzuenerako, hasierako kopuruaren erdirako (45.000 €) berrituta egongo da beste urte beterako (frontoiaren berritze lanei aurre egin ahal izateko, batez ere).\nAldameneko oharrean gastu murrizketen artean argindarrarena aipatzen dugu. Jakina, murrizketa honek beste ohiko kontsumo batzuetan bezala (gasa, telefonoa, ura, erregaia, etabar) erabilera hobeago eta efizienteago batekin du zerikusia, ahal den heinean behintzat.\nBaina badaude aipatzea merezi duten kasu bereziak, argiteri publikoarena kasurako. Honezkero jabetuko zineten, urte bat dela, herriko argiteri publikoan ordu batetik aurrera erdia besterik ez dela geratzen piztuta. Honek, noski, aurrezte ekonomiko eta energetiko bat dakar berarekin. Baina ideia honekin hasi ginenean beste arrazoi bat ere bazegoen hori egitearen atzean: izarrak berreskuratzea.\nGure moduko herri batek dituen ondare guztietatik, askotan oharkabean pasatzen zaizkigunen artean bat gaueko zeru ikusgarria da. Haundia izan gabe, inguruko edozein hiritara joatea nahikoa da honetaz ohartzeko, kaleko argiak ez dizkigula izarrak ikusten uzten (nahiz eta neurri hau leku askotara zabaltzen hasi dela dirudi). Azken finean, argi artifiziala ez dagoenean (edo gutxi dagoenean), norberaren etxetik edo albotik gora begira jarri eta eskura daukagu izar joko ezin ederrago hori; ilargi beteak txoko guztiak trabarik gabe txuriz argitzen ikusi ahal izatea ere ez da nolanahiko sentsazioa; agian izarrak eta beste meteoroak berriro ezagutzen eta izendatzen hasteko aukera izan dezakegu, umeak eta nagusiak berdin; enfin...\nAgian urliak ‘a ze txorakeria’ pentsatuko du edo sendiari argiteri publiko indartsuak eman dezakeen ziurtasun sentsazioa gailenduko zaio, edo berendiari oraindik argi gehiegi dagoela irudituko zaio baina, edozein kasutan, aurrezte eta gozamen aukerak bibiak elkarrekin doaz.\nBeste eztabaida interesgarri baterako gaia hau ere.\n2011 URTERAKO UDAL AURREKONTUA\n1. KAPITULUA: pertsonal gastuak - 137.755,72 euro\n2. KAPITULUA: gastua ondasun arrunt eta zerbitzuetan - 100.800,00 euro\n3. KAPITULUA: finantza gastuak - 1.500,00 euro\n4. KAPITULUA: transferentzia arruntak - 78.043,55 euro\n6. KAPITULUA: inbertsioak - 105.276,18 euro\n9. KAPITULUA: pasibo finantzieroak - 20.000,00 euro\nGuztira - 443.375,45 euro\n1. KAPITULUA: zuzeneko zergak - 50.100,00 euro\n2. KAPITULUA: zeharkako zergak - 5.000,00 euro\n3. KAPITULUA: tasak eta bestelako diru sarrerak 37.814,00 euro\n4. KAPITULUA: transferentzi arruntak - 272.300,00 euro\n5. KAPITULUA: ondare sarrerak - 4.210,00 euro\n6. KAPITULUA: inbertsio errealak besterenganatzea - 0,00 euro\n7. KAPITULUA: kapital transferentziak - 91.560,42 euro\n8. KAPITULUA: finantza aktiboak - (-)17.608,97 euro\n9. KAPITULUA: finantza pasiboak - 0,00 euro


Ele-alea bentaja egin\nBalentziaga jostunaren biografia\nGetarian Balentziaga jostunaren museoa zabaldu dutela-eta, elkarrizketa egin diote museoko edukien arduraduna den Miren Arzalluzi Euskadi Irratiko Mezularia saioan. Bertan errepaso biografikoa eman diote jostun handiaren bizitzari.\nEle-alea 2011ko ekainaren 6ko irratsaioa\nLau artista handi\nEuskadi Irratiko saio honetan, Antton Valverde abeslariak gogoeta egiten du lau euskal artistaren gainean; hain zuzen ere: Mikel Laboa, Xabier Lete. Eduardo Txillida eta Jorge Oteiza. Elkarren artean duten antza kontuan hartuz, bi bikotetan banatu ditu.


Errebelde izaten ikasten | Iritzia | Berria\nErrebelde izaten ikasten\nMaite Darceles - Enpresa eta Hezkuntza arloko abokatua\nMartxoaren 21ean Arantxa Urretabizkaiarekin solasaldia izan genuen, Bidean ikasia (Pamiela, 2016) liburuaren inguruan. Laster gazteleraz argia ikusiko du. Bestetik, egunotan berriki zendutako Ursula K. Le Guin-en Contar es escuchar (Círculo de Tiza, 2018) irakurri dut. Eta bi emakumeon esanak eta gogoetak batzuk besteekin txirikordatzen zitzaizkidan.\n1996ko irailaren zortzian hogeita sei emakume Hondarribiko Kale Nagusiko etxe batetik soldaduz jantzita atera, eta Alardean sartzen saiatu zirenean, eta ahalegina indarkeriaz zapuztua ikusi zutenean, orduantxe bertan Urretabizkaiak argi izan zuen hartaz idatziko zuela. Denbora luzea pasa zen, ordea, kontakizunak hartuko zuen forma gorpuztu arte. Hogei urte. Eta tartean ekaitz eta trumoi asko.\n«Naizen kazetariak objektibotasunez konta zezakeen, edo naizen historialariak, edo naizen idazleak». Azken honek irabazi zuen. Idazleak idatzia da Bidean ikasia, eta hiru ildo desberdin gurutzatzen ditu. Batetik, gertakarien kronika, askotan lehen pertsonan idatzia. Bestetik, fikzioa. Pertsonaien konstelazio bat osatu du. Errealitatetik oso hurbil dauden pertsonaiak. Errealak ere izan litezkeenak. Eta hirugarren ildoa gogoeta da, bidean ikasia, liburuari izenburua eman diona.\nFikzioa zergatik? Galdera egin genion. Kazetari batek idazten duenean jokabideak deskriba ditzake. Gertaerak, itxurak... Agerikoa. «Baina ezin da haratago joan. Fikzioko idazleak, aldiz, barruko pentsakizunak eta sentikizunak sartzea dauka». Eta barruko mundu horretan sartzen ez bagara, mahai gainean dugun gai hau, beste asko bezalaxe, hutsala da. Objektibotasunaren axaletik lantzen saiatuz ez dugu mamirik aurkitzen. Jarrera ulergaitzak baino ez.\nBeste arrazoi bat ere eman zigun. Intuizioaren kontrakoa, apika. «Gauza batzuk ez ziren sinesgarriak izango fikziorik gabe». Idazleak askotan errealitatea samurtu egin behar du. Sinesgarri gertatzeko moduan kontatu. Den-denean, bere gordinean, gehiegizkoa baita. Le Guinek zera dio: «Mundua ezin sinetsizko moduan da arraroa, eta askotan giza jokabidea hain da bitxia, non ez dagoen hura goberna dezakeen narrazio motarik fartsa edo satira ez bada». Eta adibidea ematen digu: Gizon bat ernegatu egiten omen zen alabek hiru zituen xahutzen zuten komuneko paper pilagatik, eta goizero hiru paper anoak prest uzten zizkien, seina orritxo, bainugelako apalean. Benetako gertakaria izanagatik, idazlearen irudimenak epaitu behar kontakizunak horrelako gauza arraroa onar dezakeen fartsa bihurtu edo erdeinua eragin gabe.\nLiburu honengatik saiakeraren Euskadi Saria jasoa du Urretabizkaiak. Baina argitalpenetik hamabost hilabete pasatu dira herrian liburuaren inguruko lehen ekitaldia egiteko, eta herri-elkarte baten ekimena izan da, gainera, Blagan Euskara Elkartearena. Hainbat herri eta auzotan ibili da, ordea, liburuaz solasean. Eta horietatik jasotakoak ere aipatu zizkigun. Batetik, gure herrian gertatzen denaz besteetan ezer gutxi dakitela. Baina, era berean, askok esan diote Bidean ikasia-k haien gertuko gatazkak ulertzeko gakoak eman dizkiela. Esperientzia partikularrean abiapuntu hartuta unibertsalagoa den horretara eramateko dohain hori dauka liburuak. Literaturaren (onaren) dohaina. Literaturak bizitzaren mamia ulertzen laguntzen du. Eta honek ere Le Guinen hitzekin txirikorda egiten du: «Literatura erabilera-arauak dira. Daukagun eskulibururik onena. Gidarik baliagarriena bisitatzen ari garen herrialderako: bizitzarako».\nLiburuan gorrotorik aurkitu ez dutela ere esan diote irakurleek, eta horrek poztu egiten du. Gorrotozko zorutik ezin gauza onik eraiki. Bere bizipenetan oinarritutako lana da. Bere sentikizunak, gogoetak, ikuspegiak jasotzen ditu. Eta besteok ere lekukotasunak biltzera eta gure esperientziatik idaztera gonbidatu gintuen. Erpin askodun kontakizun poliedrikoa eraikitzeko.\nFeminismoaz ere aritu ginen. Bidegileei eskerrak ematea garrantzitsua dela azpimarratzen du liburuan. «Gure aurrekoen lanari esker gaude gauden honetan». Irantzu Varelaren esaldi batekin ere aritu ginen, «desobeditzen duen emakumeak besteoi erakusten digu obeditzen ari garela».\nEta Maria Mercè Marçal-en poema gogoratu zuen. Emakume, klase apaleko eta nazio zapalduko izaki, hiru bider errebelde izateko dohainak eskertzen dituen hura. Eta Urretabizkaiak laugarren bat erantsi zuen: zaharra izatea. Marçal minbiziak eraman zuen berrogeita bost urte zituela, zahar errebelde izatera iristerik izan gabe. Estereotipo asko zartatzen ditu zahar errebelde ideia horrek, alajaina. Eta horiek nire hitzak gaizki ulertaraz ez ditzaten kontu hartu beharrean nago neu ere esaldi hauek idazterakoan. Ez dago hemen ironiarik ez sarkasmorik. Ez eta horien atzean ezkutatu ohi den mespretxurik. Zaharretan errebelde izan nahi dut nik, Arantxak bezala.\nArima aske eta ausartak emakumeok. Le Guinek Mark Twaini aipatzen dizkio atributu horiek, baina emakume idazle hauen lanetan eta hitzetan sakondu ahala, askatasun eta ausardia adibideak aurkitzen ditut han eta hemen. Noski, ez dira inork erabat betetzen dituen atributuak. Gehiago da bizitzaren aurrean duzun jarrera bat. Hautu bat. Eta besteei iristen zaien zerbait. Eta bizitzarekiko hautu hori egin ez dutenentzat askotan mehatxu bezala agertzen den zerbait. Bekaitza, konplexuak eta beldurrak astintzen dizkie. Eta horiek pairatzera kondenatua ere bada arima aske eta ausarta. Eta horrek errebelde izaera etengabe eguneratzera, berrasmatzera eta aldarrikatzera bultzatzen du. Etsi ezean, behintzat. Aire freskoa ekartzera.


San agustin arima | Filosofía y ética | Xuletas, chuletas para exámenes, apuntes y trabajos\nSan agustin arima\nEscrito el 8 de Noviembre de 2019 en vasco con un tamaño de 4,29 KB\nGORPUTZA ETA ARIMA: Gizakiarengan bereizten diren bi osagaiak dira, hau da, gorputz batez baliatzen den arima da gizakia.\nAgustinentzat arima gorputzaren gainetik dago eta sortua eta hilezkorra da, gorputza, materiaz eginda, sortua eta hilkorra den bitartean. Horrez gain, arimak gorputza bizitu, gobernatu eta begiratzeko bultzada du.\nJainkoak sortu du eta hari esker bihurtzen da materua gorputz bizi eta antolatua eta gizakia den batasuna osatzen dute biek batera.\nGIZAKIA: Jainkoak gizakia askea sortu du. Hori dela eta nahita egiten dugu ongia edo gaizkia. Erabaki onak edo txarrak har daitezke, eta hauek Jainkoak zehaztuko ditu. Jainkoa maitatzea da erabaki ona eta horrela lortuko du gizakia zoriontsu izatea. Gorputz eta arimak eratzen duten gizakia den batasuna.\nELIKAGAIAKGorputzak eta arima biek, behar dituzte elikagaiak.\nArimaren elikagai ona ezagutza da, egia ezagutzea, hain zuzen. Horretarako, sinesmena eta arrazoimena, biak behar ditugu, Jainkoarengan sinestu ezik, bere ongirik gabe ez baitugu ezagutzarik eskuratuko. Elikagaia txarra, aldiz bizioa da, hau da, arima ezjakina izango da bizioz Beteta badago. Bizioan ez jausteko, eta Jainkoaren ezagutzatik ez urruntzeko, ezinbestekoa da neurritsuak izatea.\nONDASUNAK : Agustin Hiponakoak bi ondasun mota bereizten ditu. Alde batetik, batzuetan ongia adierazteko erabiltzen du hitz hau. Agustinentzat, ongia, Platonentzat bezala, kontenplatzen dugun egian datza eta hori lortzen duena da zoriontzu, beraz, jakinduria duena da zoriontsu. Baina Agustinen ustez, bereziki, jakituria Jainkoa da. Eta beste alde batetik, ondasun materialak adierazteko ere erabiltzen du hitz hau, hau da, gaikorrak eta iragankorrak diren ondasunak adierazteko.\nAKADEMIKOAK: Agustin Hiponakoa filosofoa zen garaian, jarduten zuten Greziako eskola filosofiko ezberdinak, batez ere, eszeptikoak. Haien ustez, gauza guztiak zalantzan jarri behar ziren eta ez egoen gizakiak uler zezakeen egiarik, hau aurkitzea ezinezkoa izanik, Haiek diotenez egia existituko balitz ezingo genukeen ezagutu. Honen ondorioz, ez dira ez jakintsu ez zoriontsu izango. Hala ere San Agustinek mirestu egiten zituen, ez teoria jarraitzen zutelako, ahalegina egiten zuelako baizik.\nARIMA ESPIRITU LOHITiK GABEKO : Pekataria ez dena, Jainkoa maite duena.\nEZAGUTZA/ZIENTZIA: Ezagutza arimaren elikagai ona da, hau da, balio duena. Horretarako, arrazoimena eta sinesmena behar ditugu. Jainkoarengan sinestu ezik, bere argitzapen gabe ez baitugu ezagutzarik eskuratuko. Gainera, arimari dagokion ezagutza-maila gorputzari dagokiona baino garrantzitsuagoa da. Izan ere, Jainkoak ariman argitzen digu, prozesuaren amaieran jakituria eta zoriontasuna lor ditzagun.\nSan agustin zoriontasuna San agustin ezagutza Arima definizioa San agustin antropologia gizakia arima bezala Akademikoak san agustin Zoriontasuna san agustin Arima san agustin


Auzo baratzea | Iritzia | Berria\nLandare erreinua aspaldian da errepublika. Maite ditut auzo baratzeak. Oasi bat zer den ezagutzeko biderik errazena zaigu kaletar askori. Parkeak eta lorategiak ere badaude, egia da, eta horiek ere maite ditut, baina auzo baratze batek erein ahal duen beste gizarte kontzientziatuago eta solidarioago baten hazia gauza bakana da. Ezin dut etxetik gertu dudan auzo baratzearen ondotik igaro irribarre bat ezpainetaratu gabe.\nDonostiako Jazzaldira (oraindik Jazzaldia deitzen baldin bada, eta ez, zer dakit nik, San Sebastian Jazz Or Whatever Festival) etorritakoen sentiberatasuna ez mintzeagatik edo, «auzo baratzea bizirik» zioen pintaketa bat beltzez estali dute eta garagardo enpresa berde baten anagramarekin apaindu. Horretan asko pentsatu arren, ez zait bururatzen hala egitearen arrazoia. Trinitate plazako espazioa zertaz nahi izan dute garbitu? Auzo baratzearen aldeko mezua, nire ustez, aski neutroa zen, edozeinek babesteko modukoa. Ezabatu izanak oker nagoela demostratzen du. Hiriko espazioak modu jakin batean (kontzesioen bidez, enpresei saldurik, benetako erabilera publiko askerik gabe...) ustiatzeko borondatearen erakusgarria da.\nEta gainera, susmagarriagoa egiteko aldarrikapena, euskaraz idatzita.


Karl von Pflanzer-Baltin - Wikipedia, entziklopedia askea.\nPécs, 1855eko ekainaren 1a\nViena, 1925eko apirilaren 8a (69 urte)\nGreat Retreat (en)\nMacedonian front (en)\nKarl Freiherr von Pflanzer-Baltin (Pécs, Hungaria, 1855eko ekainaren 1a - Viena, 1925eko apirilaren 8a) Austria-Hungariako jeneral bat izan zen eta Lehen Mundu Gerran parte hartu zuen.\nPflanzer-Baltinek zalditeriaren jenerala maila lortu zuen 1912ko urrian eta Estatu Orokorrean lan egin zuen baina 1914an erretiratu zuten osasun arazoengatik. Hala ere, urte hartako udazkenean, Errumania Erdialdeko Inperioen aurka gerran sartuko zela zirudienez Transilvaniaren defentsa prestatzea agindu zioten. Errusiarrek Karpatoak zeharkatu zituztenean eta Hungaria osoa erortzeko zorian zegoenean, Pflanzer-Baltinek, inprobisatutako armada batekin, haien aurka eraso egin zuen eta lurrak babestea lortu zuen. Honengatik 1916an Koronel Nagusiko mailara igo zioten. Urte berean aurrerago Galitziako Ekialdean eta Bukovinan borrokatu zuen. Azken honetan Aleksei Brusilov errusiar jeneralaren armadekin topo egin zuen baina alde egin behar izan zuen ekainean.\n1917an Albanian kokatutako Austro-Hungariar armaden agintaria egin zuten, infanteriaren kontrolatzailea izan eta gero.\n1918ko udan, Albaniako frontea apurtu zen Ententearen erasoen ondorioz eta Austro-Hungariarrek erretiratu behar izan ziren.Pflanzer-Baltinek, ordea, kontraeraso bat antolatzea agindu zuen eta garaipen handiak lortu zituen; Fjeri eta Berat herriak, hegoaldean kokatutako posizio zaharrak, errekuperatu zituenean. Garaipen hau izango zen Austria-Hungariar armadaren azkenetako bat.\nMeritu Militarraren Gurutzea (Austria-Hungaria)\nBurdinaren Koroaren Ordena (Austria)\nLeopoldoren Ordenaren Zaldunaren Gurutzea (Austria)\nGeheimrataren aholkularia (1914ko abendua)\nMaria Teresaren Ordenaren Komandanteen Gurutzea\nLeopoldoren Ordenaren gurutze handia\nGurutze Gorriaren laguntzaren domina\nBurdinezko Gurutzea 1. eta 2. klaseak (1914)\nMeritu Militarreko Gurutzea, 1. klasea (1916)\nGallipoliko Izarra ("Iron Crescent", Otomandar Inperioa)\nHungariako San Estebanen Ordenaren Gurutze Handia\nMultimedia: Karl Freiherr von Pflanzer-Baltin


Kalitatea - Sede\nFNMT-RCM-ren kalitatea zure zerbitzura\nFNMT-RCM-ak, Ziurtagiri Zerbitzu emaile bezala, ziurtagiri elektronikoen segurtasun eta kalitatea bermatzeko neurri beharrezkoak hartu ditu bere jardueran. Gauza bera egin izan du bere gainontzeko produktuekin duela mende bat baino gehiago:\nFNMT, ISO 9001:2000 arautegiarekin ados dagoen kalitate sistema lortu duen lehen ziurtagiri zerbitzu emailea da. Arautegi hau AENOR eta IQNET-ek eman dizkio ziurtagirien diseinu, garapen eta zerbitzugintzarako. Bere bidez, sinadura elektronikoa, beste pertsonentzat konfidantza zerbitzua, denbora zigitzaile baimena eta atributu ziurtapen baimena egiteko aukera eskeintzen dio.\nEra berean, FNMT-RCM-ak bere ziurtagiri praktiketan estimazio internazionala lortu du ondorengo europar arautegiaren ziurtagiria lortzean " ETSI 101 456 ? Policy Requirements for Certification Authorities issuing Qualified Certificates". Egiaztatze prozesu honen bitartean, bere konfidantza sistemak ere ikuskatuak izan ziren ondorengo arautegiaren arabera "CWA 14167-1 Security Requirements for Trustworthy Systems Managing Certificates for Electronic Signatures - Part 1: System Security Requirements", emaitzak oso onak izan zirelarik.\nGainera, FNMT-RCM-CERES-ak egiaztaturik dauzka bere praktika onak eta bere jokabide-kodea Interneten, bertako Kalitate Agentziaren bidez. IQUA kalitate zigilua web orrien kalitate mailaren berme bat da, hau IQUA-an erantsiriko partaideek egiten dituzten jokabide-kodeetan oinarrituriko kalitate maila bat delarik. Beraien orriak ikuskatuak izaten dira, dagozkien arloak onarturiko jokabide arauak betetzen direla bermatzeko.\nGaur egun, FNMT-ak proiektu garrantzitsu bat dauka ISO 17799 Informazio Sistemen Segurtasun Ziurtagiri bat lortzeko. Arau honek segurtasunaren garapen sistemak arautzen ditu. Lan hauek kanpo-auditoreekin eramaten dira aurrera eta denbora laburrean amaitzen dira.\nEgiaztapen hauek ondorengo inplikazioak daramatzate:\nCERES-en, onartuak dauden ziurtagiriak emateko praktikak ados egon behar dira Erkidegoko Arautegiarekin eta batez ere, 59/2003 Sinadura Legearekin betetzen duela ziurtatu behar da, Espainiako arautegia erkidegoko arautegitik baitator.\nIgortzen diren pertsona fisikoen ziurtagiriek, onarturiko ziurtagirien profilak betetzen dituzten profil bat izan behar dute. Hau da, 1999/93/CE sinadura elktronikoaren zuzentarauaren 1. eranskina betetzen du, onarturiko ziurtagirien 59/2003 Legean agertzen diren balzintzak ere betetzen ditu eta "ETSI 101 862. Ziurtagiri onartuaren profila" europar araua errespetatzen du.\nCERES-en, onartuak dauden ziurtagiriak emateko politika eta praktikek, 1999/93/CE zuzentarau elektronikoaren 2. eranskinan agertzen diren baldintza guztiekin betetzen dituzte, baita 59/2003 Sinadura Elektronikoko legearen bakdintzekin ere eta baita "ETSI 101 456: Onarturiko ziurtagiriak eskeintzen dituzten autoritateen ziurtagiri politikaren baldintzak" europar arauan agertzen diren baldintzekin ere.\nSinadura ziur baten unitatean FNMT Clase 2 CA-k eskeintzen dituen pertsona fisikoen ziurtagirien bidez eginiko sinadura elektronikoak, onarturiko sinadurak dira eta beraz, eskuz idatziriko sinaduraren balio berdina izango dute.


XI. Zatoz dantzara Balda plazara\nHemen zaude: Home / Orokorra / XI. Zatoz dantzara Balda plazara\n2018 - 06 - 23 EGILEA: Bizkargi Konta iezadazu\nSan Juan gauean, ekainaren 23an larunbata, Azkoitian, beste herri askotan bezalaxe sutzar handia egiten da gaua heltzean. Gau berezi horretan musika eta dantza elkarlanean, protagonistak izango ditugu. Lehenik, kalean zehar herriko dantzari gaztetxoek protagonistak izango dira ondorengo programazioarekin: arratsaldeko 19:15etan GAZTANENEAKO parkean, dantzarien eta musikarien bilkura. 19:30etan irteera Balda plazara. Hauxe da ibilbidea: Gaztanenea parkea, Eliza ataria, Plaza Berri eta Balda plaza. Bertan, dantzari guztiek elkarturik dantzatuko dituzte ondorengo dantzak:\nLapurdiko makil dantza, Zuberoako makil dantza, Behenafarroako martxa,Nafarroako ipurdi dantza, Oriako Sorgin dantza, Banakoa, Txulalai, Erre zenituzten Zazpi Jauzi eta Kalejira. Bertan parte hartuko dute: Xabier Munibeko Kandiola Dantza taldea, Bizkargi Dantza taldea eta Trikitilariak eta Txalkor Txistulari taldea. Ekitaldia 20:30etan amaituko da.\nBIZKARGI Musika eta Dantza eskolako ikasleen eskutik, XI. Zatoz dantzara Balda plazara izendatzen den dantza saioa hasiko da. Dantzazale guztiak, Aitor Sorazu, dantza-maisuaren gidaritzapean aukera izango dute herrikoi dantza ezberdinak ikasteko.


100.000 eurotik gorako inbertsioa, Valladolid, Andaluzia eta Madril kaleetako argiteria hobetzeko, 223 luminaria berrirekin « Prentsa oharrak\n100.000 eurotik gorako inbertsioa, Valladolid, Andaluzia eta Madril kaleetako argiteria hobetzeko, 223 luminaria berrirekin\nKategoriak: Prentsa oharrak — Komunikazio Zerbitzua / Servicio de Comunicación — 24 maiatza 2019 13:45\nValladolid, Andaluzia eta Madril kaleetako argiteria publikoa hobetuko du Gasteizko Udalak, 223 luminaria berrirekin. 103.989,82 euroko inbertsioa ekarriko du berekin Urtaranen gobernuak Tokiko Gobernu Batzarrean onetsi duen esku-hartzeak. Argiteria publikoa modernizatzea da helburua, energia-eraginkortasunerako neurriak ezartzea eta LED teknologiako argiak jartzea\nEra horretako beste esku-hartze batzuetan bezala, LED teknologiko luminariak instalatuko dira, orain artekoak baino eraginkorragoak izaki. Energia-kontsumoa murrizteko aukera ematen du horrek —kontsumo elektrikoa (kWh) eta atmosferara egiten diren CO2 emisioak—, eta argiteria publikoaren energia-eraginkortasunaren araudiarekin bat datozen argiztapen- eta uniformetasun-mailak lortzekoa. Gainera, orain dauden argiek eragiten duten itsutzea eta argi-kutsadura ekidin nahi dira, baita mantentze-kostuak gutxitu ere, luminaria horien bizitza baliagarria konbentzionalena baino askoz luzeagoa baita. A energia-kalifikazioa lortuko da berrikuntzaren ondoren\nEspazio Publikoaren Zerbitzuaren arabera, urtean 21.586 euroko aurrezpena egingo da jarduera horren ondorioz. Kontsumitzen den energiak ere behera egingo du, 166.046 kWh urtean. Inbertsioa lau urtean amortizatzea aurreikusten da.


Deuterostomio - Wikipedia, entziklopedia askea.\nEkinodermatuak, kordatuak, brakiopodoak eta beste zenbait filum biltzen dituen eta kategoria taxonomikorik ez duen Deuterostomia taldeko animaliez esaten da.\n(«Deuterostomia» orritik birbideratua)\nDeuterostomioena (Deuterostomia termino taxonomikoa. Greziaretik: beste ahoa) animalia goifilum bat da. Eumetazoa azpierreinuko bilateria adarreko taxon bat dira eta protostomia goifilumaren kontrakoak dira. Bi hauen artean bereizteko euren garapena enbrioiak direnean ikusi behar da: deuterostometan sortzen den lehenengo irekiera (blastoporoa) ipurtzuloa bilakatzen da, eta protostomoetan ahoa.\nDeuterostomioaren barruan hiru filum ezberdin aurkitzen ditugu:\nKordatuen filuma (ornodunak eta antzekoak)\nEkinodermatuen filum (itsas izarak, itsas trikuak eta antzekoak)\nFilum Hemichordata (zizaren itxurako hainbat izaki)\nFilum Chaetognatha (zizare itxurako beste hainbat izaki)\nFilum Xenoturbella (izaki isolatu batzuk)\nFilum Vetulicolia (desagertua)\nBai deuterostomioetan bai eta protostomoetan, zigotoa lehenengo zelula multzo batean bilakatzen da blastula izenekoa. Deterostomoetan lehenengo zatika hauek ardatz polarrarekiko paralelo edo elkartzut gertatzen da. Honi zatiketa erradiala deritzo, eta protostomo batzuetan ere gertatzen da, adibidez lofoforoetan. Zatiketa hau ez da determinantea (hau da, zelula bakoitzaren eginkizuna ez da oraindik erabaki). Lehenengo lau zelulak bereizten badira, euretariko bakoitzak larba oso bat sortzeko gaitasuna izango du, eta bat kentzen badugu blastulako gainontzeko zelulek konpentsatuko dute galera.\nDeutorostomoen barruan mesodermoak inbaginazio bat sortzen du eta bertan gorputzaren kabitatea sortzen da.\nWikimedia Commonsen badira fitxategi gehiago, gai hau dutenak: Deuterostomio\nAzken aldaketa 26 azaroa 2019(e)an, 12:55(e)tan\nOrriaren azken aldaketa: 26 azaroa 2019, 12:55.


Emakume Erresistenteen Plaza inauguratuko dute, domekan, Elgetan - Elgeta - Goiena.eus\nEmakume Erresistenteen Plaza inauguratuko dute, domekan, Elgetan\nLarraitz Zeberio Lekuona 2016-04-21 13:23\nAntolatzaileek milaka lagun espero dituzte Erresistentzia Egunerako. 11:30ean hasiko da Intxortako borrokaldien errekreazioa Asentzion, eta 13:00etan omenduko dituzte 40 emakume Herriko Plazan. Horrekin batera hainbat ekintza daude bezperan. Zirkulazio aldaketak ere iragarri dituzte.\nEmakume erresistenteak eta errepresaliatuak izango dira aurten benetako protagonistak Intxortako Erresistentzia Egunean, eta 40 emakume omenduko dituzte herriko plazan, 13:00etan. Aurretik, 11:30ean, Intxortako borrokaldien errekreazioa egingo dute laugarren urtez Asentzion. Antolatzaileek milaka lagun espero dituzte, tartean ordezkari politiko eta sindikal ugari.\nEmakume Erresistenteen Plaza\nOmenaldiaren ostean Emakume Erresistenteen plaza inauguratuko dute Maala parkean, eta amaitutakoan herri bazkaria egingo dute frontoian. Egun osoan zehar memoria historikoa lantzen diharduten taldeek ipinitako materialarekin azoka egongo da ikusgai herrian.\nZirkulazio aldaketak herrian\nUdalak jakitera eman duenez domekan oinezkoendako izango da Elgeta erdigunea eta zirkulazioa Berraondokotik bideratuko dute, 10:00etatik 19:30era. Hala, autobus geltokia Torrezar inguruan egongo da. Asentziora doan errepideari dagokionean 10:00etan itxiko dute. Kanpotik datozen gidariei gomendatzen zaie Pagatza industrialdean aparkatzeko.\nDomekan egingo dituzte Intxortako Erresistentzia Eguneko ekitaldi nagusiak, baina zapaturako bisita gidatu berezi bat dago antolatuta Elgeta gerra garaian izenburupean. Elgeta gerra eremu izan zen 1936ko urritik 1937ko apirilera eta bisita gidatuan ospitalea, soldaduen kanpalekuak, zaintza postuak edo zibilendako babeslekuak non kokatu zituzten ezagutzeko aukera izango du. 18:00etan abiatuko da taldea herriko plazatik. 19:30ean Orkresta Elektrotxaranga ibiliko da tabernaz taberna, eta 22:30ean kontzertua egingo dute Perlak eta Gose taldeek Espaloia kafe antzokian. Sarrera da bost euro.


Errekalde eta Moiua kaleen argiteria osatu eta hobetzeko luminaria berriak jarriko dira — Oñatiko udala\nErrekalde eta Moiua kaleen argiteria osatu eta hobetzeko luminaria berriak jarriko dira\nMaterial hornidura prozesua onartu da, lanak, udal langileek egingo dituzte\nErrekalde auzoa irisgarritasun baldintzetara egokitzeko lanen baitan, argiteria azpiegitura berritzen joan da azken urteetan, faseka. Baina gauzatze-eremutik kanpo geratu ziren zenbait argi-puntu aldatu gabe utzi ziren: eraikinen atzealdeetan daudenak, Moiua kale ingurukoak edota jolas-parkekoak, esaterako.\nErrekalde eta Moiua kaleetako argiteria osatu eta hobetzeko lanak egitea erabaki da orain. Egun dauden 150 w.ko luminarien ordez, led motako 25 luminaria eta aplike jarriko dira. 25 luminariak eta zutoinak eskuratzeko hornidura prozesua onartu berri du Tokiko Gobernu Batzarrak. Materialaren erosketak 12.000 euro pasatxoko aurrekontua du.\nEskatu berri den materiala eskuratuta, lana, udal langileek egingo dute, dituzten beste zeregin batzuekin tartekatuz. Okerrik ezean, otsaila eta martxo bitartean jarriko dira led motako luminaria berriak Errekalde eta Moiua kaleetan.


Eleizondo https://www.debabarrenaturismo.com/eu/informazioa/ostatuak/nekazalturismoak/eleizondo https://www.debabarrenaturismo.com/eu/informazioa/ostatuak/nekazalturismoak/eleizondo/@@download/image/fachada_casa_rural_eleizondo.jpg\nEleizondo, logela bikoitza\nBi landetxe atxikitu dira, bat 4 plazetakoa eta bestea 7 plazetakoa, bere osotasunean alokatzen direlarik. Beraietan, naturaz gozatu ahal izango duzu zure etxean izan ditzakezun erosotasun eta ekipaia edo hornidura berberekin: berogailu zentrala, kristal klimatizatuko leihoak, altzari eroso eta funtzionalak.\n`Eleizondo´k (Izarraitzgo mendigunearen bihotzean kokatua) ez ohizko paisai anitztasuna duen inguru bat eskaintzen du: kilometro gutxitan itsasora begira dauden tontor edo gailur harkaiztsuetatik Elorriagako itsaslabarretatik eta Sakonetako itsasartera igarotzen da.\nBere inguruan, amestu dezakezun guztia: hainbat auzo baserri eta ermitekin, Lasturko errotak eta txuliak, `Markes de Saka´ko zezenak, xendezaletasuna (senderismo) praktikatzeko hainbat kobazulo, parapenterako mendibizkar pribilegiatuak, Itziarko Santutegia (Gipuzkoako erromaniko zaharrena), edo Ekaingo kobazuloa (haitzuluetako pintura edo margoetako aztarnategi garrantzitsua).\nMundu berezi bat Itziarko A-8 autopistako irteerarik 6 kilometrotara soilik.\nErregistro zenbakia: XSS00002


Diseinu Berrikuntza Zentroak ekitaldi berezia antolatu du gradu eta masterreko ikasleek enpresen eskaerak garatzeko. | Elkarbide\nDiseinu Berrikuntza Zentroak ekitaldi berezia antolatu du gradu eta masterreko ikasleek enpresen eskaerak garatzeko.\nEnvío creado Mié, 2019-05-15 10:09 en el grupo ELKARGUNE por Mikel Orobengoa\nDiseinuko espezialitateko ikasleek Debagoienako Ereindajan eta Gu Haziak Gara proiektuetarako soluzioak aurkeztu zituzten.\nMondragon Goi Eskola Politeknikoko Diseinu Berrikuntza Zentroan izandako ekitaldian, Industria Diseinuko eta Produktu Garapeneko Ingeniaritza Graduko hirugarren mailako ikasleek eta Produktu eta Zerbitzuen Diseinu Estrategikoko Masterreko lehenengo mailakoek hartu zuten parte. Debagoieneko Berrikuntza Plataformako kideak eta Ereindajan eta Gu Haziak Gara proiektuetako ordezkariek ere parte hartu zuten.\nEguna Berrikuntza Plataforma berriaren aurkezpenarekin hasi zen, ondoren erronkak aurkeztuz. Ikasle taldeek hiru ordu izan zituzten erronka hauei buruz hausnartzeko, ondoren pentsatutako soluzioak aurkeztu zituztelarik.\nEreindajan eta Gu Haziak Gara proiektuetako ordezkariek hiru erronka planteatu zituzten:\nEreindajanek Kontzientziazio-sentsibilizazioa lortzeko zerbitzu proposamenak egiteko eskatu zien ikasleei, baita gaur egungo zerbitzuaren bezero esperientziaren berdiseinua egiteko ere.\nGu Haziak Garak gaur egun egiten diren akzio ezberdinak jasoko dituen zerbitzu baten diseinua egiteko erronka proposatu zien.\nErronka hauei aurre egiteko, Goi Eskola Politeknikoko ikasleek 12 talde osatu zituzten, gradu eta masterrekoak nahastuz. Hiru ordutan zehar luze eztabaidatu ahal izan zuten ikasleek analisirako 40 minutu izan zutelarik, ideaziorako 50 eta garapenerako 90. Jardunaldia goiz osoan zehar talde ezberdinek garatutako proiektuen aurkezpenarekin bukatu zen.


Erosi Keto Eat&Fit Granadan\nKapsulak Keto Eat&Fit Granadan\nKeto dieta bhb konplexuarekin Granadan pisua galtzeko\nEspainia osoak daki keto dietaren onurak eta eraginkortasuna. Orain oso erraza bihurtu da zetosian sartzea, Keto Eat & Fit kapsula bereziak daudelako. Pisua galtzea errazteko prestaketa behar bezala jasotzeko, bete zure telefono zenbakia eta izena eskaera eremuetan eta egin klik eskaera webgune ofizialeko eremu berezietan. Etorkizun hurbilean, gerenteak laster deituko zaitu eta eskaeraren xehetasunak argituko dituzu azkar entregatzeko eta eskaera egingo du. Gaur egun bakarrik Keto Eat & Fit kapsulak saltzen dira preziorik onenean - € 39. Paketea mezularitzatik edo posta-bulegoan posta bidez jaso ondoren bakarrik ordainduko duzu.\nNola erosi Granadan Keto Eat&Fit\nKetosi bidez pisua galtzea erraza da Keto Eat & Fit Granadan kapsulekin\nKapsula hauek oso ezagunak direnez, faltsifikazioak gero eta ohikoagoak dira Granadan droga honen mozorropean. Erositako produktuaren kalitatea ziurtatzeko, merezi du Espainian eskatzea eta erostea zuzenean webgune ofizialean hornitzaileari. Besterik gabe, inprimakia bete eskaera onartzeko. Webgunean eskaera bat bete eta kudeatzailearen deia espero duzu, hark eskaera eta eskaera egingo dizkizu! Bidalketa posta bidez edo mezularitza 1-3 egunetan. Lortu deskontua% -50. Sustapenaren baldintzak mugatuak dira. Bere prezioa € 39 da. Posta bulegoan edo Granadan paketea entregatuko duen mezulariaren bidez jaso eta ordaindu ahal izango dituzu. Pakete bat posta bidez edo mezularitza bidez bidaltzearen kostua hiriaren arabera desberdina izan daiteke.\nEskatzeko Keto Eat&Fit Granadan % 50 bakoitza


KOLEKTIBOA – EHKOlektiboa\nLaborariak agroekologiaren bidean\nZer da EHKO?\nNon aurkituko dugu?\nIzan gure kide!\n11. topaketen KRONIKA: urratsez urrats agroekologiarantz\nmarzo 12, 2018 ehkolektiboa Deja un comentario\n[EUS] (Debajo en castellano/dessous en français)\nAgroekologiak elikadura-sistema iraunkorra garatzea du helburu nagusi. Tokikotasunetik eta ekoizpen eredu ekologikotik abiatuta, baserritarren eta herritarren artean bidezko hartu-emanak bermatzea da bere xedea. Alegia, nekazariek beraien nekeari (hau da: lurra eta ingurumenaren zaintza, paisaiaren kudeaketa, elikagai osasuntsuen ekoizpena…) dagokion saria jasotzea; eta herritarrak ordaintzen duenari dagokion kalitatea eta onurak eskuratzea. Finean, mundu osoko bazterrak kutsatu, jendartea gaixotu, gatazka sozial larriak sortu eta elikaduraren inguruan espekulazioa bultzatu duen nekazaritza globalizatu-industrialari aurre egiten dio agroekologiak, alternatiba argia eta iraunkorra eskainiz.\nAgroekologiaren aldeko taldeak mundu osoan zehar ugarituz doaz etengabe. Ekimen horietako bat dugu EHKOlektiboa, zazpi Lurraldeetako nekazari ekologikoak batzeaz gain, herritar soilak ere batzen dituen elkartea.\n7 Euskal Herriak bat eginda elikadura burujabetzaren bidean\nIragan otsailaren 17an bere XI. Topaketak ospatu zituen EHKOk Ustaritzen (Lapurdi). Lurralde guztietatik bertaratu ziren 62 norbanako, euskara hutsean kolektiboak 2017an zehar izandako ibilbideaz jarduteko (apur batzuek gaztelerara edota frantsesera bat-bateko itzulpena behar izan bazuten ere), eta 2018rako erronkak finkatzeko. Hala, lapurteraz adierazi zen norbanakoek zertxobait gehiago eman beharko lioketela kolektiboari, EHKOren garapena azkartuko bada; bizkaieraz adierazi zen kide berriak batzeko beharra, kolektiboaren autonomia hobetu aldera. Gipuzkeraz ozenki entzun ahal izan zen lantalde sektorialetan egiten diren topaketak oso garrantzitsuak eta motibagarriak direla. Herritar-kontsumitzaile gehiago kolektibora batzearen garrantzia aho batez aipatu zuten bi kidek, nafarreraz eta arabako euskaraz. Bukaeran, xibereraz adierazi zen tankera honetako bilkurak sarriago egitearen beharra. Euskal Herriaren aniztasuna elikadura osasuntsua, anitza eta burujabea aldarrikatzen duen kolektibo batean bilduta.\nEuskal Herrian ekoizpen agroekologikoak nolakoa izan beharko lukeen definitzeko sortu zuten EHKOlektiboa baserritar ekologikoek euskaldunek, 2009an. Bidean, nekazaritza ekologikoaren alde lan egiten duten elkarteak ere batu dira (Iparraldeko Biharko Lurraren Elkartea, Gipuzkoako Biolur, Bizkaiko Lurreko, Arabako Bionekazaritza), baita gure lurraldean nekazaritza ekologikoaren kontrola eta sustapena egiteko ardura duten Kontseiluak ere (Autonomia Erkidegoko ENEEK eta Nafarroako NNPEK-CPAEN). Hala, ia 10 urteko lanaren ondotik, ezarrita daude ekoizpen-mota bakoitzarentzat bete beharreko baldintza agroekologikoak. Garatua dago baldintza horiek betetzen dituzten etxaldeen identifikatzailea ere. Identifikatzaile hori ziurtapen ekologikoa duen edozein etxaldek eskatu dezake. EHKOko 5 kidez osatutako komisiok ebazten du agroekologiaren baldintzak betetzen diren, eta ondorioz etxaldeak EHKOlektiboaren identifikatzaile merezi duen, ala ez. Herritarrek herritarrei emandako bermea, partehartzailea eta gardena.\nMomentuz, 61 etxaldek osatzen dute EHKO etxalde sarea. 2018rako zenbaki hori handitzea da erronka, baita baserritarren arteko harremanetan eta elkarlanean sakontzea, eta herritar gehiago batzea. Agroekologia ez baitute baserritarrek bakarrik eraikitzen, gizarte osoak baizik.\nLe collectif EHKO en marche vers l’agroécologie\nL’agroécologie a pour objectif principal le développement d’un système d’alimentation Sigue leyendo →\nEHKOlektiboaren 11. TOPAKETA!\nfebrero 5, 2018 febrero 5, 2018 ehkolektiboa Deja un comentario\nAgur EHKO hurbiletik ala urrundik ezagutzen duzuenoi!\nArbonatik idazten dizuet aurten iparraldeko Uztaritze herrian bilduko baigira otsailaren 17an.\nLaborantxa biologikoa ala ekologikoa baino urrunago joaiten den egitasmo bat bultzatzen ari gira Euskal-Herri mailan.\nAgroekologia izen akademiko eta panpoxa alde batera utziz, ainitzetan entzuten dugu EHKOren egitasmoa, jadanik beste hainbat zigiluren erdian itotzera heldu dela eta oraindik nahasmen gehiago sortzen duela.\nEHKO ez da zigilu bat!\nEHKO saiakera bat da, erresestentzia bat, politika ildo argi bat, sorkuntza eremu bat, hartu-eman leku pare gabe bat, Euskal-Herri bat, autonomia bilatze bat, herritarren leku bat.\nSarhitza hunen bidez nahiko nizueke dei bat zabaldu, anima zaitezten otsailaren 17an EHKOren eztabaidekin bat egiteko Uztaritzen. Ongi etorria guziei !\nEz duda……..Agroekologia bultza !\nJokin Zaldunbide, EHKOren talde eragilekoa\nEHKOlektiboaren 10. TOPAKETAk Uharte-Arakil-en Nafarroan.\nfebrero 6, 2017 marzo 3, 2017 ehkolektiboa 1 comentario\n[ES] más abajo\nZe poza lagunartean elkartzen garenean, aspaldiko aurpegiak, kide berriak, lan-taldeetako kamaradak, bisitariak!\n3terdietarako kide mordoxka bat zegoen Aralar Mendi elkartearen ateak irekitzeko itxoiten. Barruan talde eragileko kideak, merienda prestatzen buru belarri; kafea, infusioak eta pastak kideei ongietorria emateko.\nAspaldiko agurrak eta meriendarako tarte bat eskaini ondoren 4etan asi genuen topaketa. 2016Ko ibilbidea errepasatzeari ekin genion, antolatutako ekintza, jarduera, azoka, bideoa,…. asko dira EHKO ikusi eta entzun diren espazioak!! Orokorrean, urteko ekintzak ondo atera dira eta balorazio ona egin dugun arren barne mailan sendotu eta errotzeko beharra dugula antzeman dugu.\nJarraian 2017ra begira talde eragileak dituen zenbait proposamen aurkeztu ziren. EHKO mugimendua den heinean lurralde batetik bestera ibiltzeko beharra du, eta pasadan urtean Bizkaira hurbildu zen bezalaxe aurten Araba eta Nafarroan nahi dugu egin esfortzu berezia. Jada 60 dira EHKO etxalde sarea osatzen dutenak, baina gure herriko burujabetza indartzeko, sare hau ondo josi behar dugu. Horretarako Euskal Herriko hegoaldean eragile eta laborari gehiago beharko ditugu. Beraz 2017ko azoka Gasteizen egiteko asmoa dugu, eta bertako eragileekin lana estutzeko!\nDinamikoagoa bihurtu zen bilkura LAN TALDEETAN banatu ginean. 9 talde egin ziren: ARTZAIN, BEHI-ESNEDUN, BARATZEZAIN, FRUTAZAIN, ERLEZAIN, ZEREAL OKIN, MONOGASTRIKO, HERRITARRAK eta BASERRIA BERE OSOTASUNEAN. Talde bakoitzak, barne funtzionamenduaz hausnartu zuten, eta ondorioz talde bakoitzeko arduradun bat finkatu zen. Lan talde batzuk 2017ko bilera eguna eta tokia finkatu zituzten.\nLaister zabalduko dizuegu LAN-TALDEEN egutegia!!\nBukatzeko talde eragilea eta onarpen komisioa osoatzen duten kideak aurkeztu ziren, eta gaur egun EHKOlektiboak Araba eta Nafarroako ordazkariak izateko beharraz hitz egin zen.\nEguna borobiltzeko otordu ederraz gozatu genuen, kideen ekarpen eskuzabalekin!! Iparraldetik Axoa dastatu geneuen, okinek, ogi bereziak ekarri zituzten, artzai eta behi-esne ekoizleak, gazta, eta hori dena sagardo eta ardoz bustirik. BAPO!!\nEskerrik asko hara hurbildu zineten guztioi eta bereziki, antolakuntzan zein ekintzetan modu aktiboan parte hartu zenuten guztioi!!\n10.Topaketen ARGAZKI BILDUMA\nEHKO topaketen deialdia 28/01/2017 eitb-ko LANDABERRI saioan kontatu genuen, eta baita Xaloa telebistan 33:35 minututik aurerra..\nEHKOlektiboaren 10. TOPAKETAK\nenero 5, 2017 febrero 6, 2017 ehkolektiboa Deja un comentario\nEHKOlektiboko kide zaretenak, baita oraindik ez baina laster izango zaretenak ere EHKOlektiboaren 10. TOPAKETETARA (gure batzar nagusia) gonbidatuak zaudete.\ndiciembre 7, 2016 marzo 3, 2017 ehkolektiboa 1 comentario\nZer da AGROEKOLOGIA? Nola definitu? Galdera horiei erantzuteko, eta baita EHKOlektiboa ezagutzera emateko ere, bideo bat egin dugu. Denon artean eta teknologia berriak baliatuta, zabaldu dezagun ikus-entzunezko aurkezpen xume bezain erakargarri hau lau haizetara!!\nEHKOlektiboa mugimendua martxan dago!\n1º EHKO AZOKA\nnoviembre 9, 2015 noviembre 9, 2015 ehkolektiboa Deja un comentario\nGure kolektiboa eta identifikatzailea martxan dauzkagula ospatu genuen!\nIruñako Sarasate pasealekua baserritar eta herritarren elkargune izan zen. Ilusioa harnastu genuen partaideen artean, eta alaitasuna sentitzen zen Euskal Herriko laborarien topaketa honetan!\nAzoka Euskal Herriko aniztasun eta aberastasunaren argazkia izan zen, elkarrekin gure herrien elikadura autonomiara iritsi gaitezkeenaren adibide.\nMarigorringoa aurkezteaz gain, agroekologia argazki bidez aurkeztu genuen eta nekazaritza ekologikoaren aldarrikapena egin genuen..\nAniztasun hau eta naturatik lortzen ditugun elikagai eta zaporeak dastatzera eman genituen; EKOLOGIKOAK eta BERTAKOAK eskaini ahal digun osotasuna dastatuz!\nBazkaltzeko orduan, Katakrak jatetxean, 60 pertsona bildu ginen, eta zenbaitzuk arras berandu arte luzatu zuten besta!!\n8. TOPAKETAK- Jauregibarria – Zornotza\nenero 30, 2015 enero 30, 2015 ehkolektiboa Deja un comentario\nPasaden urtarrilaren 24ean kolektiboaren 8. Topaketak ospatu genituen. Topaketen izaera nagusia, elkartzea izanik egunerokotasunean hurbilean ez ditugun kideekin egoteko aukera politaz gozatu genuen. Lurralde guztietako ordezkaritza lortuz, 60 pertsonek parte hartu zuten.\nEgitarauan aurreikusi zen moduan, talde eragileak konpromisoen agiria eta onarpen komisioa aurkeztu zituen.\nKonpromisoen agiria, talde eragileak (juntak) definitu duen dokumentua da eta EHKO identifikatzailea erabili ahal izateko beharrezkoa izango da. Kolektiboaren kide egin diren baserritarren gehiengoak EHKO identifikatzailea eskatu dute. Horretarako Konpromisoen Agirian, etxaldeak EHKOren irizpideak betetzen dituela eta kolektiboarekiko eskatzen diren konpromisoak hartzen direla sinatu dute. Konpromisoen agiria, kolektiboak definitu zuen zuhaitzean oinarritzen den dokumentua da, eta EHKO identifikatzailea eskatu duten laborarien etxaldera bidali da. Zuhaitza sinbolo hartuta, sustraietan konpromisoak jasotzen dira, enborrean oinarrizko baldintzak eta adarretan garapen bideak. Orotara, 7 bat konpromiso eta hazkuntza, agronomia, salmenta eta alde soziala jasotzen dituen 15 bat baldintza jasotzen ditu dokumentu honek.\nLanean hasteko lehen dokumentu bat da, eta denbora pasa hala ekarpenak jaso eta egokitzen joango gera.\nOnarpen komisioa, kolektiboaren barruan eta talde eragilearen barruan sortu dugun azpi lan talde bat da. Bere funtzioa, EHKO identifikatzailea eskatu duten baserrien jarraipena egitea izango da.\nOnarpen komisioko 5 kideek (EHKO identifikatzailea lortu duten 3 laborari eta 2 herritar), Euskal Herriko lurraldetasuna ordezkatzen dute, eta aldi berean, ekoizpen zein kontsumo arlo ezberdinetako adituak dira. Berme sistema parte hartzailea sustatu nahian, komisioaren izpiritua kolaborazioa izango da. Lan markoa Euskal Herria izanik, elkar ezagutza eta konfiantzan oinarrituko da komisioaren lana. EHKO identifikatzailea lortze aldera, komisioak hobekuntzak proposatuko dizkio jarritako minimoak betetzen ez dituen horri, lanketarako epeak emanez eta aktiboki elkartearen dinamikan parte hartzen jarraituz.\nGainera, elkarte kolaboratzaileetako jakitunen laguntza izango du, hala nola; BLE, Biolur, Bionekazaritza, Lurreko, ENEEK eta Landare.\nOstean, Andoni Garcia –EHNE Bizkaiko kideak transgenikoen gaian murgildu gintuen. Izan ere, konpromisoen agiriak jasotzen duen transgenikoen atalean, zein muga finkatu? Denok transgenikoen kutsadura “0” izatea nahi badugu ere, nola landu kutsadura maila 0.1, 0.5 izan duen kasu hori? Ondorio nagusia, printzipioz kutsadura maila 0 eskatuko dugula izan zen, eta urte honetan zehar kutsadura kasuak nola jorratu aztertuko dugu.\ndiciembre 18, 2014 diciembre 18, 2014 ehkolektiboa Deja un comentario\nEHKOLEKTIBOAK elkarte egitura dauka.\nElkarteko kideak pertsona fisiko eta juridikoak dira. Urteko kuota ordaintzen dute.\n2 motako kideak daude:\nA taldea: EHKO identifikatzailea nahi duten laborariak\nB taldea: beste guztiak\nUrtean behin elkarteko kide guztiak asanblada orokorrean biltzen dira. Ohiko batzar nagusia deritzogu. Elkartearen erabaki nagusiak hartzen dira.\nEz ohiko batzar nagusietan ere biltzen da.\nTALDE ERAGILEA (JUNTA):\nGutxienez 7 kidez osaturik egon behar da. Lehendakariak A taldeko kidea izan behar du.\nGehiengoa kide laborariek osatzen dute, baina gutxienez 2 herritar egon behar dira.\nTalde eragileko kideek osatzen dute. 5 kide dira eta horietatik 2 herritarrak.\nMaialen Martiarena, Nafarroako artzain gazteak, lehendakaritza lanak hartu ditu datozen urteetarako.\nJokin Zaldunbide, Lapurtarra, eta senda belar ekoizleak, lehendakaritza ordearen hardurak hartu ditu.\ndiciembre 17, 2014 ehkolektiboa Deja un comentario\n2007-2008 urteetan, Euskal Herriko bio elkarteek lehen gogoetak mahai gainean jartzen dira: bertako bio nekazaritza baserritarra identifikatzeko beharrez dago.\n2008-an lehen topaketak ospatzen dira Urruñan. Hordutik, urtero urtero topaketak antolatu dira lurralde ezberdinetan txandaka.\nAzken urteetan eramandako lan talde dinamika eta topaketen emaitzaren ondoren, 2014ko martxoan EHKOLEKTIBOA elkarte autonomo gisa ofizializatzen da.\nPOCTEFA garaian (2012 uztaila – 2013 abendua), 220 pertsonek parte hartu zuten (500 gonbidapen inguru bidali zirelarik) EHKOLEKTIBOAn. Garai honetan, EHKOren orientazioa eta helburuak finkatu ziren.\nPOCTEFA garaian jasotako ondorioak:\nEgun, Euskal Herri mailako egitura baten hutsunea dago.\nGure etxe hurbiletik haratagoko baserritarrekin biltzea oso positiboa. (Geure buruak hobetzeko, taldean egite moldeak partekatu)\nIdentifikazio tresna bat beharrezkoa da.\nInstalatzera doan jendearentzat oso lagungarri: lan ildoak eta etorkizuneko erronkak zeintzuk diren aldez aurretik jakitea.\nHerritarren parte hartzea beharrezkoa dugula. Herritarrekin ere EHKOren baloreak landu behar dira.\nEHKOLEKTIBOA momentu hauetan…\n2014ko apirilak 8an, EHKOLEKTIBOAren zuhaitza landatu zuen Talde eragileak (juntak). Elkartearen egoitza den GARROko jauregiaren eremuetan, « Dantzari gorria » izeneko bertako sagarrondo bat.\n2014ko martxoaren 24ean EHKOLEKTIBOA elkarte ofiziala bilakatzen da, Frantziako elkarteen erregistroan.\nTalde eragilea 11 kidez osaturik dago (9 laborari, 2 herritar)\nLehendakaria, Maialen Martiarena artzain Nafartarra dugu eta lehendakari ordea, Jokin Zaldunbide, Lapurtarra.\ndiciembre 11, 2014 diciembre 11, 2014 ehkolektiboa Deja un comentario\nEuskal Herriko bio-baserritar agroekologiko eta herritarren kolektiboa gara. Ofizialki EHKOLEKTIBOA elkartea izenarekin.\nMuga administratiboen gaindik, Euskal Herriko bio laborariak biltzen ditu.\nEta herritarrak ere, elkarteko kide izanik, parte hartzen dute.\nZer bultzatzen dugu ?\nAgroekologiaren oinarritutako nekazaritza eredu bio-ekologikoa. Lau hitzetan definituta:\nLaborantza BIO-EKOLOGIKOA, BERTAKOA, ETXALDEKOA eta HERRIKOIA.\nKolektiboki IDENTIFIKATZEKO eta DESBERDINTZEKO helburuarekin.\n3 XEDE NAGUSI ditugu:\nIDENTIFIKAZIOA: identifikatzeko herraminta martxan jartzea, herritarrek ezagutzeko, eta merkatu handien dinamiketatik positiboki desberdintzeko.\nAGROEKOLOGIA: kontzeptu zabal hau definitu eta gure lurraldea eta gizartea kontutan izanik, agroekologia garatu.\nELKARTASUNA: lurralde ezberdinetako harremanak sustatu.\nEHKO ETXALDEEN MAPA\nEHKO, Agroekologiaren Identifikatzaile Herrikoia\nEHKO ETXALDEN MAPA INTERAKTIBOA\nEHKO ETXALDEAK – 2 MAPA berri!\nLandare Kontsumo Elkartea


Piztu azkarreko PCB muntaia - SHENZHEN KAISHENG PCB CO., LTD\nPCBfuture.com-ek azkar eman aurretik giltza eskuko pcb muntaiazerbitzuak, bezero askok beti esaten digute ezin zutela PCB muntaiaren bazkide fidagarririk aurkitu txanda azkarreko zerbitzurako. Haiek dauzkaten arazo nagusiak hauek dira:\na. Fabrikatzaile askok ez zuten elektronika muntatzeko zerbitzu prototiporik eskaini nahi, eskaeraren kopurua txikia delako.\nb. The muntaia elektronikoko enpresak ezin izan ditu eskatutako osagai guztiak parametro berarekin ordenatu.\nc. Ezin izan dituzte PCB kostu txikiko muntaia enpresak aurkitu PCB prototipoak beraiek muntatzen dituztenean alderatuta\nd. PCBA fabrikatzaileak ez zuen lanbide nahikoa, ezin izan zituen kalitate handiko produktuak muntatu.\nPCBfuture.com webguneak hauekin amaitzea da eta kalitate handiko eta kostu baxuko giltza eskuan giltza eskuan duten muntaia zerbitzua eskaintzen du.\nPCBfuture-k esperientzia aberatsa du prototipoak eta bolumen ertain baxuko PCBak ekoizten eta esperientzia handiko muntaia taldea du zure PCB muntaia azkar ziurtatzeko. Giltza eskuan dugun PCB muntaiaren epeak industriako motzenak dira, azkarren 3 egunetan PCBei muntatzen dizkiegu bezeroei.\n1. PCB prototipoak 24 ordutan azkarrena\nPCBfuture PCB Fabrikazioan negozioa hasten baduzu, PCB gaitasun sendoak ditugu zure proiektuaren epe gogorrak betetzeko. Alde bakarreko PCB / Alde bikoitzeko PCB eta 4 geruzako PCBetarako, azkarren 24 ordutan ekoizten dugu.\n2. Buelta bizkorra osagai elektronikoen hornidura\nPCBfuture-k lankidetza harreman sendoak sortu ditu mundu osoko Digi-Key, Arrow, Mouse, Avnet eta Chip geltoki bakarreko osagai banatzaileekin, hala nola, lankidetza estrategikoa ere sortu dugu jatorrizko osagaien fabrikatzaileen lehen agentearekin. Are gehiago, gehien erabiltzen diren osagai askoren inbentario aberatsa dugu. Horrek ziurtatzen du kalitate handiko osagai elektronikoak prestatu ahal izango ditugula prezio onenarekin eta epealdiarekin.\n3. Bira bizkorreko elektronika muntatzeko zerbitzuak\nSMT eta Through * zulo makina sofistikatu eta aurreratuak erabiliz, PCB mota desberdinak lainotutako teknologiarekin azkar muntatzeko gai gara. Desberdinak PCB muntaia fabrikatzaile askorekin, talde dedikatua eta SMT muntaia lerroak ditugu, txanda azkarreko muntaketa eta prototipoak muntatzeko aginduen ardura dutenak.\nZure eskakizunen araberako aurrekontu pertsonalizatu azkarretatik, PCB fabrikazioa, osagaien hornidura, SMT muntaia, DIP muntaia, proba eta bidalketa, urratsa bi urratsetara eta abar. PMC Taldea kontzientziatua dugu prozesua jarraitzeko eta bezeroak taulak garaiz bidal ditzakegula ziurtatzeko.\nPCB fabrikazio bikainean eta buelta azkarreko osagaiak hornitzeko euskarri fidagarrietan oinarrituta, elektronika muntatzeko zerbitzu asebetegarriak lor ditzakezuela bermatu dezakegu. PCBaren muntaketa proiektuetarako zurekin lan egitea espero dugu. Informazio gehiagorako, bidali mezu elektronikoa service@pcbfuture.com helbidera.


Nola arindu etxebizitza bat erosteagatik | Consumer\nNola arindu etxebizitza bat erosteagatik\nEtxea erosteagatik egiten diren kenkariak baloratu egin behar dira, faktura fiskala onuragarriagoa izan dadin.\narabera: Larunbata, 2009ko urriaren 24a\nEtxebizitza erostea da Espainiako zergadunek Pertsona Fisikoen Errentaren gaineko Zergaren (PFEZ) aitorpenean zerga kentzeko duten aukera nagusietako bat. Beherapen hori, oro har, ez da mugatzen erosketa egiten den urtera, hipoteka ordaintzen den bitartean luzatzen baita. 20 edo 25 urtez desgrabatzen ahal da, egungo legeriaren arabera. Zergadun gehienek badakite aukera hori, baina guztiek ez dakite zehatz-mehatz noraino iristen den. Zein dira zalantza nagusiak?\nOhiko etxebizitzetarako bakarrik\n/imgs/2009/02/vpo.art2.jpgEtxebizitza bat erosteagatik egiten den desgrabazioa zergadunaren ohiko etxebizitza denean bakarrik egin daiteke. Ez da inolaz ere bigarren etxebizitzarik izanen. Gainera, baldintza hori lortzeko, etxebizitza modu eraginkorrean okupatu behar da, erosi eta gehienez ere urtebeteko epean, eta gutxienez hiru urtez. Etapa hori txikiagoa izan daiteke kasu batzuetan, betiere Administrazioaren aurrean justifikatzen bada.\nEtxebizitza ohikoa dela ulertuko da, ezarritako epea iragan ez arren, zergaduna hiltzen denean. Bizilekuz aldatzea eskatzen duten beste inguruabar batzuk ere gertatzen direnean, hala nola ezkontza bat egitea, ezkontzak banantzea, laneko lekualdaketak, lehen lana lortzea edo lana aldatzea. Azken inguruabar bat da aurreko etxea desegokia izatea, zergadunaren, ezkontidearen edo harekin bizi den ahaide baten (hirugarren gradura arte) ezgaitasunaren ondorioz.\nZergadunaren ohiko etxebizitza erosteagatik bakarrik desgraba daiteke\nKenkariaren ondorioetarako, espazio hauek ere ohiko etxebizitzatzat hartuko dira:\nEtxebizitzarekin eskuratutako garaje-plazak, gehienez ere bi, baldin eta eraikin edo higiezin-gune berean badaude eta etxea dagoen unean bertan ematen badira. Egintza berean erosi behar dira eta zergadunak erabili behar ditu (ezin dira hirugarren pertsona bati alokatu edo lagatu).\nEranskinak edo etxebizitzaz kanpoko beste edozein elementu (trastelekuak, lorategiak, parkeak, igerilekuak, kirol instalazioak), baldin eta etxebizitzarekin batera erosten badira.\nPraktikan, lau modalitate daude onura lortzeko: etxebizitza erosi edo birgaitzea, eraikitzea edo handitzea, etxebizitza erosteko kontu berezi batean inbertitzea eta obrek edo ezintasunak dituzten pertsonen beharretara egokitzeko hobekuntzek eragindako gastuak. Ondoko kontzeptuengatik desgrabatzen ahal da:\nEtxebizitza kontu batean sartutako kopuruak.\nEtxebizitzaren saltzaile, eraikitzaile edo sustatzailearentzako ordainketak. Ez da ahaztu behar Ogasunaren aitorpenean horien IFZ adieraztea.\nSalerosketako eskritura formalizatzean ordaindutako gastu eta zergak: notariotza, erregistroa, BEZ, OE edo egintza juridiko dokumentatuak.\nEtxebizitza eraiki, handitu edo zaharberritzeko obrengatik ordaindutako gastuak.\nMaileguaren ordainagiriak eta hipoteka kredituaren eskrituraren gastuak.\nBizi eta sute aseguruen primak, hipoteka ematean bankuak eskatzen dituenak.\nZergadunari ohiko etxebizitza erosteko emandako laguntza publikoak.\nEz dira inolaz ere ohiko etxebizitzatzat hartuko:\nOndasun materialak egoera onean mantentzeko aldizkako kontserbazio-gastuak: instalazioak pintatu, entokatu edo konpontzea.\nElementuak konpondu edo ordezteko gastuak, hala nola berokuntza instalazioak, igogailuak, segurtasun ateak etab.\nHobekuntzak, oro har.\nEtxebizitzarekin eskuratutako garaje plazak, bi baino gehiago badira.\nGaraje, lorategi, parke, igerileku eta kirol instalazioetako plazak eta, oro har, eranskinak edo ohiko etxebizitza ez den beste edozein elementu, etxebizitza edozein izanda ere erosten denean.\nJoan hurrengo orrira: Ken daitezkeen kopuruak »\ndedukzio etxebizitza obras-eu ohiko etxebizitza zergadun


Iurretako Udala - Iurretako Udalak Arantzamendiko hornikuntza sarea burutuko du\nIurretako Udalak Arantzamendiko hornikuntza sarea burutuko du\n• Udal Sareaken Berritze Planaren barnean buruko da proiektu hau\n• Aurrekontua 26.741 €koa izango da eta bi hilabeteko epea bururtzeko.\nIurreta, 2016ko urriaren 10.- Iurretako Udalak Santa Mañako Arantzamendi zonaldean hornidura sarea burutuko du.\nIurretako Udalak Udal Sareaken sartu zenetik bere udal hornidura sareko ustiapena lagatu zuen. Iurreta bertan sartzeko baldintzak betetzeko, Udalerako Birjarpen Plana idatzi zen; bertan, ikuskapen zehatz bat burutu ondoren, hornidura sarean dauden gabeziak, eta ondorioz, gabezi hauek konpontzeko proposamen batzuk jaso ziren.\nSanta Maña auzoan Arantzamendi zonaldean jarduketa bat burutzeko proiektu bati dagokio. Gaur egun, zonalde honek ez du edateko uraren udal hornikuntzarik beharrezko osasungarri baldintzetan, eta gertu dauden iturrietatik hornitzen dira.\nProiektu honen helburua da Iurretako Santa Maña auzoan dagoen Arantzamendi zonaldean hornidura sarea burutzeko beharrezko obra eta instalazioak zehaztea, auzoan dagoen hornidura saretik hasita.\nProiektatutako kanalizazioa, Mañaria errekako ibaiadarra den Astateko ubidearekin zut gurutzatzen da, 0,50 metrotako babes bat errespetatuz hodiaren goiko sorgailutik ubideko ibilgurarte. Hobiak gurutzatzen duen tartean, bazterretako birsorkuntza neurriak hartuko dira, besteak beste, harri-lubeta txiki baten oinaren eraikuntza; horren zuloetan ibaiertzetako landaketak sartuko dira, dagokion arro erakundeko (URA Agentzia) oharrei jarraituz.\nKanalizazio barriaren trazaketak Santa Maña Auzoan, 10. zenbaki inguruan, dagoen sarearekin konektatzen du, auzorako ibilgailuen sarbidea gurutzatzen du, eta berezko lurretatik, eta lursailetako mugakideetara egokituz, Arantzamendirako ibilgailuen sarbidearen mugaraino doa, paraleloki, berezko lurretatik aipatutako baserrietaraino iritsiz, eta bertan edateko uraren hargunea burutuko da.\nObraren esleipena 26.741 €koa izan da eta bi hilabeteko epean burutuko da. Construcciones Bermeosolo merkataritzak egingo du obra.


KETO BODYTONE Melilla erosi batetik 39.60$\nKeto BodyTone Melilla\nKapsulak Keto BodyTone - aurreratu bat pisu galera eta modu azkar. Gaur kapsulak ahal izango duzu erosi Espainian web-orri ofiziala. Elementua da, stock eta saldu at 50% deskontua. Deskontua prezio - 39.60$. Zalantzaren bat izanez gero buruzko produktu hau, mesedez, idatzi Zure izena eta telefono zenbakia gunean amaitu entrega-eta kontsulta-eskaera.\nKeto BodyTone kapsulak harmonia eta umore ona. Nahi izanez gero, ordena egungo stock, utzi eskaera bat, eta laster izango Duzu deitu aholkularia Hobetzeko datuak sartu eta ordena. Ordainketa-paketeak ordaindu entrega courier edo postetxean Melilla.\nNon erosi Melilla Keto BodyTone\nIzan gorputz eder da ametsa neska guztiak. Ez dute ihes, zeure burua dietak! Gaur egun, ahal duzun hau betetzeko erraz eta ahaleginik! Keto BodyTone aurreratu pisu galera, bat lortzea arduratzen bizitasun eta umore ona. Berezia formula dauka zetona gorputzak duen prozesua hasteko erretzearen gantz energia sartu. Bizkortu eskuragarri ez dagoenean Keto BodyTone deskontua batekin -50%. Baldintzak mugatzen akzioak.\nBalioa ondasun deskontua da 39.60$. Type kapsulak oraintxe. Mugatua eskaintza! Tresna da eskuragarri ordena herrialde Espainia Melilla. Bete eskaera orria xehetasunak ikusteko ekintza. Noiz lortuko Duzu poslala ordaindu ahal izango duzu, zure eskaera. Azkar aprobetxatu eskaintza handia!\nDroga da eskuragarri ordena deskontatutako prezioa. Bete Zure datuak ordena formularioa dugu web-orri ofiziala, jarri harremanetan salmenta Saila. Gure Kudeatzailea, deitu ahal izango Duzu, eta handik gutxira, galderak eta berretsi sakea entrega Melilla hirian. El correo entregatu azkar at Melilla. Kostua bidaliz lurzatien courier zure helbide desberdinak izan daitezke beste hiri batzuetan. Kapsulak Keto BodyTone - sekretua Zure errekurtsoa.\nOrdena Melilla Keto BodyTone


Laburpena ( 48. zk.), 2016ko martxoaren 10a, osteguna\nAGINDUA, 2016ko otsailaren 10ekoa, Herri Administrazio eta Justiziako sailburuarena, «Fundación Síndrome Wolf-Hirschhorn o 4 P-» fundazioaren eraketa Euskal Autonomia Erkidegoko Fundazioen Erregistroan inskribatzeko dena.\nEBAZPENA, 2015eko abenduaren 30ekoa, Etxebizitzako zuzendariarena, Euskal Autonomia Erkidegoko bizitegi-eraikuntzaren sektoreko enpresetan kudeaketa-sistemak ezartzea eta hobetzea sustatzeko, iraunkortasuna indartzeko eta berrikuntzari laguntzeko diru-laguntzak ematen dituena (Eraikal 2015 programa).\nEBAZPENA, 2016ko otsailaren 10ekoa, Hizkuntza Politikarako sailburuordearena, euskaratik gaztelaniarako eta gaztelaniatik euskararako zinpeko interpretearen gaikuntza eskuratu duen pertsona bat zinpeko interprete izendatzeko dena. Izan ere, eskatzailea Itzulpengintza eta Interpretazioko tituluaren jabe da, eta unibertsitateko ziurtagiri akademikoaren bidez baieztatu du berariazko prestakuntza duela.\n35/2016 DEKRETUA, martxoaren 1ekoa, zeinaren bidez urgentziako deklaratzen baita, nahitaez desjabetzeko, Arabako Foru Aldundiak proiektu honen eraginpeko eskubide eta ondasunak okupatzea: Bastidako Andaverde edo Gimeleoko bihurgunearen ingurumen-ingurua leheneratzeko proiektua, ES2110008 Ebro ibaia deritzon kontserbazio bereziko eremuaren barrukoa.\nEBAZPENA, 2016ko otsailaren 26koa, Natura Ingurunearen eta Ingurumen Plangintzaren zuzendariarena, zeinaren bidez argitara ematen baitira emandako zenbait diru-laguntza, herritar orok izan dezan horien berri. Ingurumen eta Lurralde Politikako sailburuaren 2015eko abuztuaren 6ko Aginduaren bidez arautu ziren diru-laguntza horiek, ingurumen-boluntariotzako proiektuak egiten dituzten irabazte-asmorik gabeko erakundeentzako diru-laguntzak emateko oinarri arautzaileak ezarri eta horietarako deialdia egiteko aginduaren bidez, alegia.\nEBAZPENA, 2016ko otsailaren 3koa, Universidad del País Vasco / Euskal Herriko Unibertsitateko Graduondoko Ikasketen eta Nazioarteko Harremanen arloko errektoreordearena, zeinaren bidez agindua ematen baita unibertsitate master honen ikasketa-plana argitaratzeko: Ingeniaritza Termikoa, Euskal Herriko Unibertsitateak eta Vigoko Unibertsitateak antolatua.\nEDIKTUA, 105/2015 apelazio-errekurtsoaren ondoriozkoa.\nEDIKTUA, delitu arinei buruzko 1266/2015 berehalako judizioaren ondoriozkoa.\nEDIKTUA, 188/2015 falta judizioaren ondoriozkoa.\nEDIKTUA, adostasunik gabeko dibortzioari buruz bideratutako 1105/2015 prozeduraren ondoriozkoa.\nIRAGARKIA, Gipuzkoako Osasun Barrutiko pazienteei egonaldi luze eta ertaineko laguntza medikoa eta ospitaleko errehabilitazioa eskaintzeko zerbitzuaren kontratua esleitu dela jakinarazten duena (Espedientea: P.N. 21/2016-G.S.P.).\nIRAGARKIA, 2016ko urtarrilaren 18koa, Gizarte Zerbitzuen zuzendariaren 2015eko azaroaren 18ko Ebazpena -VG GI 213/15 espedientean eskatutako laguntzari buruzkoa- jakinarazteko dena.\nIRAGARKIA, 2016ko otsailaren 19koa, Etxebizitzako Gipuzkoako lurralde-ordezkariarena, Etxebizitza, Herri Lan eta Garraioko sailburuaren 2012ko urriaren 15eko Aginduak xedatutako prozeduraren bidez etxebizitza babestuen esleipenak jakinaraztekoa.\nIRAGARKIA, epatze-deia egiten diena interesdun izan daitezkeenei, Vitoria-Gasteizko Administrazioarekiko Auzietarako 1 zenbakiko Epaitegian, 19/2016 prozedura laburtuan izapidetzen ari den administrazioarekiko auzi-errekurtsoan ager daitezen. Auzi-errekurtso hori Segurtasun sailburuaren 2015eko urriaren 21eko Aginduaren aurka jarri da, haren aurka jarritako gora jotzeko helegitea ezetsi baitzuen.\nIRAGARKIA, Osasun Saileko Bizkaiko lurralde-ordezkariak B-13/2016-T zehapen-prozedurari hasiera emateko hartu duen erabakia jakinarazteko dena.